“Менга паспортни 1 ҳафтада берди, хотиним эса, 6 ой кутиши керак экан. Нега?” – mulkdor.com\n“Менга паспортни 1 ҳафтада берди, хотиним эса, 6 ой кутиши керак экан. Нега?”\nAugust 27 2017, 04:08 Инсон ҳуқуқлариКоррупцияЎзбекистон\n“Мен Фарғона вилоятиданман. Сурхондарё вилояти, Денов шаҳридан уйланганман. Хотиним биометрик паспорт олиш мақсадида 2016 йил ноябрь ойида янги паспортга ҳужжат топшириш учун уч марта Денов шаҳрига борди. Профилактика бўлаяпти экан, ҳозир ҳужжат қабул қилмас экан, деб қайтиб келди. Иккита ёш чақалоғимиз бор. Кенжаси бир ёшга ҳам тўлмаган ҳали.\nФарғона билан Денов шаҳри орасидаги масофа 1000 километр. Йўл кирага, яъни Деновга таксида бир марта бориб келиш учун 300 минг сўм пул кетади. Энг қизиғи ва ачинарлиси ҳужжатлар қабул қилингандан кейин янги паспортни олиш учун 6 ой кутиш керак экан. Янги паспорт олиш учун кетадиган вақти нега бунча кўп ва тушунарсиз? Мен ҳам Фарғона вилоятидан янги паспорт олиш учун ҳужжат топширдим ва 7 кунда телефонимга СМС келди “паспорт тайёр бўлди, олиб кетинг”, деган. Бир ҳафтада олдим. Республикамиз битта бўлса, паспортимиз битта бўлса?!\nОилам янги паспорт олиш учун ноябрь ойида 2 марта, апрель ойида бир марта ва август ойида яна бир марта борди. Жами 8 минг километр йўл юрган борди-келдини ҳисоблаб чиқсак. Йўл ҳақи 1 миллион 200 минг сўм. Майли қийинчилик ва сарф қилинган харажатга ачинмаймиз. Лекин паспортни олиш учун қанча-қанча одамларни навбатда туришга мажбурлаган паспорт столининг ноинсоф каттасидан ранжидик”.\nИстеъмол саватчаси жорий этилади(ми?)\nИнсоннинг кунлик ёки ойлик маҳсулот, товар ва хизматларга эҳтиёжи тўғрисида ҳеч ўйлаб кўрганмисиз? Агар уларни умумлаштириб ҳисоб-китоб қилсангиз, доимий ўртача миқдорни ...\nИнсон ...May 1 2018, 12:05\nИлҳом норқулов:деноминация режалаштирилмаган дея ...\nАхборот ва оммавий коммуникациялар агентлигида Ўзбекистон Республикаси Марказий банки мутасаддилари иштирокида ОАВ вакиллари билан очиқ мулоқот бўлиб ўтди. Мулоқот давомида ...\nИқтисодJune 12 2019, 02:06


Стресс муаммо эмас (Stress muammo emas) - qiziqarli ma'lumotlar, psixologik testlar...\nСтресс муаммо эмас (Stress muammo emas)\nМен хаммага ўхшаган оддий инсонман - ўз камчиликларим ва афзалликларим бор. Хар куни стресснинг турли ҳолатларига дуч келаман. Шунга амин бўлдимки, агар зўриқиш кўпайиб бораверса, йўқотилган энергияни тиклаш анча мушкул кечади. Аста секин мен ўз хис-туйғуларимни жиловлашни ўргана бошладим. Ёмон кайфият, атрофдагиларга нафрат ва ғазаб сочиш ҳолатлари камая бошлади. Кўникмаларимни ошириш учун китоблардан, интернетдан маълумотлар излай бошладим. Улар хаддан ташқари зиёд эди, кўпчилиги шифокор хузурига (албатта пул эвазига) бориш лозимлиги билан якунланар эди. Мен барча маслаҳатларни диққат билан ўрганиб чиқиб, уларни битта мақолада бирлаштиришни ният қилдим ва ўз ғояларимни сиз билан ўртоқлашмоқчиман.\nСтресс ўзи нима? Инглиз тилидан таржима қилинганида, стресс зўриқиш, сиқилиш, босим, тушкунлик маъноларини беради. Стресс — рухий ва жисмоний зўриқиш холатидир. Илмий тил билан таърифлаганда атрофдаги қўрқинчли, хавфли ва ғашга тегувчи таъсирларга тананинг(организмнинг) жисмоний, руҳий ва кимёвий реакциясидир. Ўйлайманки илмий тушунчани билиш шарт эмас, шундоқ ҳам ҳаммаси тушунарли... Кўпчилигимиз стресс холати яхшиликка олиб бормаслигини, мия тўқималари емирилиб боришини ва қайтадан тикланмаслигини, ўзимизни авайлашимиз лозимлигини биламиз. Лекин барибир тажанглигимиз тутаверади, ўзимизни "еб” бораверамиз. Аслида бу ҳолатлардан қутулиш осон, хоҳиш ва истак бўлса бас. Бу истак бутун вужумизни қамраб олиши, онгимизга , хатто онг ости қатламига ҳам жойлашмоғи лозимдир. Лекин инсоннинг эринчоқлиги, бугунги ишни эртага қолдириши қўрқинчли тус олиши мумкин. Альфред Соуз айтганидек: ”Инсон доим бир нарсани кутиб яшайди... " Ҳақиқатдан ҳам фарзандли бўлишимизни кутамиз. Фарзандимиз мактабни тугатишини, ишга жойлашишини, нафақага чиқишни, янги машина олишни, янги уй сотиб олишни... бахорни, ёзни, кузни, қишни... кутадиган нарсаларимизнинг чеки йўқ. Гўёки ундан кейин ҳаммаси яхши бўлиб кетадигандек. Кутишни бас қилинг ва бугунги кун билан яшанг. Вақт кутиб турмайди, орқага ҳам қайтмайди. Стресс организм устидан зўравонликдир. У уч йўналишда ўз таъсирини ўтказади: ақл, хаёллар, ҳис-туйғулар. Аввалига ахборот онг орқали қабул қилинади, сўнгра хис-туйғуларимиз орқали муносабат билдирамиз ва охирида бу жараёнлар организмга жисмоний даражада синга бошлайди. Танангизга диққат эътиборни қаратинг. Қайсидир мушаклар таранглашиб турганини сезасиз. Булар кўпинча жағ мушаклари, ундан кейинги ўринда елка, бўйин мушаклари бўлиши мумкин. Машхур немис психологи Курт Райх бу ходисани "мушакли панцирь” деб номлади (панцирь- тошбақанинг косаси) Кўпинча буни дам олишни билмайдиган инсонларда учратиш мумкин. Бунинг оқибатида мушак тўқималари қисилиб қолади ва остеохондроз келиб чиқишига сабаб бўлади. Остеохондроз, мушак тўқималарининг сиқилиб қолиши натижасида кенг тарқалган бўлиб, бўйин сохасига ва бошга катта оғриқ беради. Кам ҳаракатланадиган, кўпроқ ўтирадиган инсонларда бу касаллик кўпроқ учрайди. Бошимизни иш пайтида қандай ушлашимизга кўп нарса боғлиқдир. Боболаримиздан қолган нақлда "доимо бошингни баланд тут” кўп маъно бор. Бошни баланд тутиб юриш, ўтирганда гавдани тўғри тутиш барча органларнинг тўғри ишлашига ёрдам беради. Ўрнингиздан туринг! Бoшингизнинг тепа қисмига илгак боғлангандек ва тепадан кимдир илгакка ип боғлаб тортаётгандек тасаввур қилинг. Гавдангиз тўғрилана бошлайди, аста-секин букчайиб юришдан қутуласиз. Оптимистлар ҳар қандай қийинчиликда имконият қидиради ва топади, пессимист ҳар қандай имкониятда фақат қийинчиликларни кўради! Демак ҳар қандай ҳолатнинг стресслиги бизнинг муносабатимизга боғлиқдир. Агар биз ҳаётдан яхшилик кутсак, стрессга камроқ дучор бўламиз ва аксинча, қанчалик тушкунликка тушаверсак, стрессга кўпроқ чалинаверар эканмиз. Кундалик ҳаётимизнинг ҳар қадами ёқимсиз туйғуларни уйғотади. Масалан эрталаб будильникнинг ёқимсиз овозидан уйғонамиз, кейин тиқилинч транспортда ишга (ўқишга) борамиз, ёмон об-ҳаво, синган пошна... Кўпчилик учун тажанг кайфият меъёрга айланиб қолади. Стресснинг белгиларини ўзингизда бор-йўқлигини текшириб кўринг. Булар - тажовузкорлик, диққатнинг тарқоқлиги, сабабсиз безовталаниш, уйқунинг бузулиши, тушкунлик. Инсон мияси ҳақиқий хавфни ёлғондакасидан ажрата олмайди. Ҳар сафар вазият хавфли бўлиб кўринганида, мия унга жавоб қайтаради ва организмни жанговар ҳолатга келтиради. Биз яшаётган бизнес-олам организмни жанговар холатга келишини тез-тез таъминлаб туради ва сурункали стреесни келтириб чиқармоқда. Инсон организми мустахкам тузилган бўлиб, ўзини тиклаш қобилияти улкандир, фақатгина ақлнинг тўғри ва аниқ ишлаши талаб этилади. Биз нимани ўйласак ёки тасаввур қилсак, ўша нарса кайфиятимизга ва холатимизга автоматик равишда, онгимизни айланиб ўтиб таъсир қилар экан. "Яҳшиликни тасаввур этиш” техникаси мавжуд бўлиб, ёмон туйғулардан қутулишга ёрдам беради. Бошимиздан ўтган ёқимли ҳодисаларни эсласак, организм бунга жавобан ўзини яҳши ҳис эта бошлайди. Масалан кўчада ҳаёл суриб жилмайиб кетаётган инсонларни кўп учратганмиз. Лекин биз кўпроқ ёмон ҳодисаларни эслаб турамиз. Масалан бошлиқ билан ёқимсиз суҳбат 3 соат олдин бўлган эди, биз эса уни қайта-қайта ҳаёлдан ўтказаверамиз. Организм хам қайта-қайта ёқимсиз аҳволга тушаверади. Ҳар бир инсон ўзининг стрессини ўз вақтида ўзи енгиши керак. Шуни эсда тутиш лозимки, стресс чақирувчи воқеа (стрессор) фақатгина сабабдир, уни ёқимсиз психоэмоционал зўриқишга айланишига биз ўзимиз сабабчимиз. Масалан бир инсон учун ичидаги қаҳва ёки чой билан ағдарилиб тушган пиёла арзимас воқеадир, бошқасига эса –фожеа бўлиб туюлиши мумкин. Бошқача қилиб айтганда стрессор битта бўлади, унга бўлган муносабат эса турлича бўлади Стрессорларни уч ҳил категорияга бўлиш мумкин. Биринчиси- бизга боғлиқ бўлмаган стрессорлардир. Булар- нарх-навонинг кўтарилиши, солиқлар, об-ҳаво, бошқа инсонларнинг одатлари, электр энергиясининг ўчиб қолиши... албатта биз асабийлашишимиз, бақиришимиз мумкин. Бу ҳолатда фақат қон босимининг ошиши, қонда адреналиннинг ортишига эришамиз. Ундан кўра ўзимизни қўлга олишни ўрганишимиз керак. Иккинчиси- биз ўзимиз ўзгартиришимиз лозим бўлган стрессорлар. Булар - ўзимизнинг нотўғри харакатларимиз, ҳаётда асосий ва муҳим мақсадларни белгилай олмаслигимиз, вақтимизни бошқаришни билмаслигимиз, инсонлар билан нотўғри муносабатда бўлишимиз... Учинчиси- ҳаётда учраётган воқеаларни катта муаммога айлантиришимиз. Масалан келажак ҳақида ўйлаётганда ортиқча безовталаниш, ўтиб кетган воқеаларни ўйлаб, сиқилиш (уларни барибир ўзгартириб бўлмайди). Ибратли ҳикоя. Бир африкалик қиролнинг яқин дўсти бўлиб, улар ёшликдан бирга катта бўлишган экан. Дўстининг бир одати бор экан – бошидан ўтган ҳар бир ҳодисага, ҳох у ижобий бўлсин, ҳох салбий "жуда яҳшида” деб қўяр экан. Кунлардан бирида улар овга чиқишибди. Дўсти қирол учун милтиқларни ўқлаб бериб турибди. Қайсидир милтиқ нотўғри ўқланган экан, қирол ўқ узиши билан бош бармоғи юлиниб кетибди. Дўсти секин оҳангда "Жуда яҳши” деб қўйибди. Ғазабланган қирол дўстини қамоқхонага жўнатибди. Орадан бир йил ўтибди. Қирол аввалгидек ов қилишга чиқибди. Нотаниш жойда қиролни канибаллар (одамхўрлар) тутиб олиб, ўз қишлоғига олиб кетишибди. Улар қиролни устунга бойлаб, ўтин қалашни бошлашибди. Шу пайт канибаллардан бири қиролнинг битта бармоғи йўқлигини кўриб қолибди. Уларнинг одатларига кўра танасида нуқсони бор одам қурбонликка ярамас экан. Қиролни оёқ-қўлини ечиб хайдаб юборишибди. Уйига эсон-омон қайтиб келган қирол дўстини чақиришни буюрибди — Сен ҳақ экансан. —дебди қирол—бармоғим юлингани жуда яхши бўлган экан.\nШундан сўнг у дўстига бошидан ўтганларини гапириб берибди.\n— Сени қамаганим учун хижолатдаман. Кечир, дўстим, ёмон иш қилиб қўйдим.\n— Йўқ, —дебди дўсти, — бу жуда яхши бўлган!\n— Нималар деяпсан? Дўстини бир йилга қаматганнинг нимаси яхши?\n— Агар қамоқда ўтирмаганимда сен билан бирга овга борган бўлардим. «Стрессни енгувчи» маҳсулотлар Фанга яқиндагина шу нарса маълум бўлдики, музқаймоқ стрессни енга оладиган асосий маҳсулотлардан бири экан. Шунинг учун барча- катталар ҳам, болалар ҳам уни жон дилидан севади. Сут ва қаймоқда триптофан деб номланган модда бўлиб, нерв тизимини тинчлантиради, кайфиятни кўтаради, уйқусизликда ёрдам беради.\nБаъзи маҳсулотларда қувонч, бахт гормонлари мавжудлиги аниқланди. Буларга шоколад, банан, гречиха ёрмасини келтириш мумкин. Энди ғазаб хақида. Ғазаб инсонни соғлиғига зарар бўлиб, стресс холатига олиб келади. Лекин баъзида ғазабнинг ҳам фойдаси бўлар экан - у харакатга чақирувчи импульсга айланар экан. Ибратли воқеа. Қиш. Кўчада 40 даража совуқ. Катта чанани отлар судраб кетяпти. Чана устида хайдовчи- қари хитойлик киши ва қўлида гўдаги бор аёл кетяпти. Аёл совуқдан кўкариб кетган, зўрға нафас олади. Шунга қарамай боласини бағрига босиб иситишга харакат қилади. Бирдан хитойлик киши чанани тўхтатиб аёлни йўл устига итариб юборди, ўзи эса гўдак билан йўлда давом этаверди. Аёл боласини олиб қўйишганидан ғазабга тушди ва чана ортидан югура бошлади. У овозини борича бақирар ва югуришда давом этарди. Бироздан кейин унинг совуқдан қотиб қолган танасидаги қон айлана бошлади, юзлари қизариб оёқ-қўллари исиди. Хитойлик чанани тўхтатиб: "Ўтир, энди ўлмайсан” деди ва гўдакни онасига тутқазди. Ғазаб жуда хавфли, кўп касалликларни келтириб чиқаради, лекин баъзида у сизнинг кўмакчингизга айланиши мумкин. Кўпинча ғазабланган инсон янги иш, янгича ҳаёт, фаолиятида олға кетиш каби муваффақиятларга эришади. Ғазабни жиловлаб муаммони ҳал этишга диққатингизни жамланг. Ўзингиз тўғрингизда кўпроқ ўйланг, ўзингизни яхши кўринг. Сизга ҳеч қандай стресс муаммо эмас! 1\n5Категория: Qiziqarli va foydali | Добавил: Saldat (24.02.2014) Просмотров: 3098 | Рейтинг: 5.0/2


Хайрли ташаббус — Huquq\nHome / Тавсия этимиз / Хайрли ташаббус\n01.08.2019\tТавсия этимиз 300\n«Ойга илк қадам қўйган одам менман», деб ўйлаган Америка астронавтларининг ҳафсаласи пир бўлибди. Ер билан алоқага чиқиб, «Кеч қолибмиз, Олтиариқликлар ойда бодринг етиштира бошлашибди, тотиб кўрдик, мазаси зўр», дейишибди. Ушбу латифада жон бор. Олтиариқлик миришкор, деҳқону боғбонларнинг довруғи оламга таралган. Плёнка остида, иссиқхоналарда эртаки бодрингу сабзавот етиштиришнинг ҳадисини олишган. Томорқаларидан тортиб, уй олди йўлкаларидаги сўритокларда етиштирган сархил узумларнинг мазаси оғизда қолади.\nТумандаги Азимобод қишлоғининг деҳқонлари узумдан ташқари асосан сабзи етиштиришади. Туман прокурори секторидаги ушбу қишлоқда ишчи гуруҳ аъзолари уйма-уй юриб, хонадонларнинг турмуш шароитларини ўрганиш давомида аён бўлган турли муаммолар ҳал этилмоқда. Эҳтиёжманд оилаларнинг турмуш шароитларини яхшилашга амалий ёрдам кўрсатилмоқда. Ҳомийларнинг кўмагида кам таъминланган оилаларнинг уйлари таъмирланяпти, томорқадан самарали фойдаланиш, ишсизларнинг бандлигини таъминлаш чоралари кўриляпти.\n— Вилоят прокуратурасининг ғалла ўриб олинган ер майдонларидан кам таъминланган оилаларга ажратиб бериб, экин экиб фойдаланишларини ташкил этиш тўғрисидаги ташаббуси айни муддао бўлди, — дейди «Азимобод» МФЙ раиси Бахтиёр ака Элчиев. — Ҳудудда 12 та фермер хўжалигимиз бор. Бу йил ҳам ғалладан мўл ҳосил етиштиришди. Давлатга топширилганидан ташқари, хўжаликларнинг ўзида 20 тоннадан 100 тоннагача дон қолди. Аввал ҳам муҳтожларга қўлларидан келганича ёрдамларини аямай келган фермер хўжаликлари раҳбарлари 9 та эҳтиёжманд оилага такрорий экин экиб, фойдаланишлари учун буғдойи ўрилган ерлардан бажонидил ажратиб беришди.\nХайрли ташаббус асосида ер олган фуқаролар билан суҳбатлашдик. Шоҳидахон Мўминова бева, турмуш ўртоғи бевақт вафот этган. Рафиқжон Салимов раҳбарлигидаги «Биби Омина» фермер хўжалигида ишлайди. Икки нафар фарзандини ёлғиз ўзи оёққа турғизяпти.\n— Катта қизим коллежни битирди, — дейди Шоҳидахон. — Чеварлик касбини эгаллади. Кичик қизим мактабда ўқийди. Оиламизга такрорий экин — сабзи экиб фойдаланиш учун 0,5 гектар ер майдони ажратилди. Ерни экишга тайёрлаш, уруғ қадашда фермер хўжалиги ёрдам берди.\n— Куз охирларида сабзи ҳосилини йиғиштириб олишади, — дейди МФЙ раиси. — Нарх-навосини келишиб, улгуржи харидорларга сотишади. Ёки, сабзи ҳандақларга кўмилиб, сақланади. Баҳорда бозорга чиқарилади. Бир-икки гектар ерда сабзи етиштирганлар битта машина харид қилишга яраша даромад олишган.\nЯна бир суҳбатдошимиз Муқаддасхон Мамажонова илгари фермер хўжалигида ишларди. Турмуш ўртоғи 1-гуруҳ ногирони. Тўнғич ўғли 17 ёшга кирган, ногирон бўлиб, ўзи юра олмай қолганидан кейин аёл ишламай қўйди. Уларга қарайди. Турмуш ўртоғи ва ўғлининг ногиронлик нафақасига учма-уч кун кўришади.\n— Турмуш ўртоғим, ўғлим зинапоядан уйга киргани, ташқарига чиққани қийналишарди, — дейди М.Мамажонова. — Ишчи гуруҳ оиламиз шароитини ўрганганидан кейин, уйимиз ёнида алоҳида хона қуриб берадиган бўлишди. Яна ҳовлига узум етиштириш учун сўриток қилиб беришяпти.\nУшбу оилага «Азимобод оқ олтин» фермер хўжалиги ерларидан ажратилган 0,5 гектар майдонга сабзи уруғи қадалди.\n«Парваришлашга қийналмайсизми?», деб сўраганимизда, «Фермер хўжалигининг ишчилари қарашиб турадиган бўлди», дея жавоб қилди МФЙ раиси.\nУмуман олганда, бундай саъй-ҳаракатлар ортидан «Азимобод» маҳалла фуқаролар йиғини ҳудудидаги тўққизта эҳтиёжманд оилага даромад олиш имконияти ҳавола этилди.\nТуман, шаҳар прокурорлари томонидан ўзларига бириктирилган секторда яшовчи кам таъминланган оилаларнинг 2184 тасига маккажўхори, мош, ловия, сабзи, турп, шолғом, помидор, шоли каби экинлар экиб, фойдаланишлари учун ўртача 0,37 гектардан, жами 800 гектардан зиёд ғалласи ўриб олинган ер майдонларининг ўлчаб берилиши, 16 800 килограммдан зиёд уруғлик тақсимланиши таъминланди. Ушбу тадбир туб ислоҳотлар жараёнида кам таъминланган эҳтиёжманд, оилаларнинг ижтимоий ҳимоясини таъминлаш, турмуш шароитларини яхшилаш борасидаги халқчил давлат сиёсатининг яна бир амалдаги ифодасидир.


Ўзимизни тарбия қилайлик! | Azon.uz - Ахборот-таҳлилий портал\nЎзимизни тарбия қилайлик!\n10:00 14.03.2019 557\nТаълим ва тарбия ҳақида ҳадис ва ҳикматлардан:\nИмом Муҳаммад Ғаззолийнинг оналаридан: "Бола тарбиясидаги услубингиз қандай бўлган?" дейишганида: "Умр бўйи таҳажжуд намозини қолдирмадим. Болани доим поклик ва таҳоратда эмиздим", деган эканлар.\n“Болаларингизни тарбия қилманг. Улар барибир сизга ўхшашади. Сиз ўзингизни тарбия қилинг”.\nБир қўли билан мактаб эшигини очган одам нариги қўли билан қамоқхона эшигини ёпган бўлади. Таълимсиз тараққиёт йўқ!\nФарзандимизга ёлғон гапирамиз-да, улардан рост гапиришини талаб қиламиз.\nУларга ғазаб қиламиз-да, хушмуомала бўлишини талаб қиламиз.\nНамозимизга бепарво бўламиз-да, намозда мустаҳкам бўлишни талаб қиламиз.\nУларнинг олдида чекамиз-да, чекмасликни талаб қиламиз.\nФарзандингизнинг сочини тарасангиз, «Набий соллаллоҳу алайҳи васаллам: «Кимнинг сочи бўлса, уни парвариш қилсин», деганлар, ўша ҳадисга мувофиқ тараб қўйяпман» деб айтинг.\nЎғилчангизга атир суртсангиз, Набий соллаллоҳу алайҳи васаллам: «Менга бу дунёдан хушбўйлик аёллар маҳбуб қилинди. Намоз эса кўз қувончим қилинди», деганлар, ўша ҳадисга мувофиқ атир суртяпман» деб айтинг.\nФарзандингиз мактабга кетаётганида «Набий соллаллоҳу алайҳи васалламнинг: «Ким илм талабида йўлга тушса, Аллоҳ унга жаннат йўлини осон қилиб қўяди», деган ҳадисларини эслатинг.\nФарзандингизга кулиб қараганингизда, Набий соллаллоҳу алайҳи васалламнинг: «Биродарингнинг юзига табассум билан боқишинг ҳам садақадир», деган ҳадисларини эслатинг.\nФарзандингизни мақтасангиз, Набий соллаллоҳу алайҳи васаллам: «Яхши сўз ҳам садақадир», деганларини эслатинг.\nФарзандингизга овқат берганингизда, Набий соллаллоҳу алайҳи васалламнинг «Челагингдан биродарингнинг челагига сув қуйишинг ҳам садақа», деган ҳадисларидан олганингизни айтинг.\nБирор йиғинда кексалар ҳам ўтирган бўлса, фарзандингизга уларни ҳурмат қилишни ўргатиб, Набий соллаллоҳу алайҳи васаллам: «Кичикларимизга раҳм шафқат қилмаган, кексаларимизни эъзозламаганлар биздан эмас», деганларини айтинг.\nИмом Муслим ривоят қилган ҳадисда, Ойша розияллоҳу анҳу шундай дейди: “Бир хотин икки қизи билан менинг олдимга тиланиб кирди. Мен битта хурмодан бошқа ҳеч нарса топмадим. Хурмони аёлга берган эдим, уни олиб, иккига бўлди-да, икки қизига берди, ўзи ундан тотиб ҳам қўймади. Сўнгра туриб чиқиб кетишди. Расулуллоҳ соллаллоҳу алайҳи васаллам ҳужрамга кирганларида бўлган воқеани айтиб бердим. Расулуллоҳ соллаллоҳу алайҳи васаллам: “Кимга қиз фарзандлар берилган бўлса, у уларни чиройли тарбия қилса, улар унга жаҳаннамдан парда бўлади”, дедилар.


Нурафшон шаҳар истеъмолчиларига янги газ тақсимлаш станцияси хизмат кўрсатади\nЭнергетика 6 октябр 2020 34\nТошкент вилояти Нурафшон шаҳри истеъмолчиларига табиий газ етказиб берувчи «Ўрта Сарой» Газ тақсимлаш станциясини (ГТС) модернизация қилинди.\n«Ўзтрансгаз» акциядорлик жамияти томонидан амалга оширилган модернизация натижасида шу пайтгача фойдаланиб келинган станциянинг қуввати нисбатан 2 баробарга ортди, шунингдек, шаҳарнинг ҳозирги кундаги соатига 53 минг куб метрлик талабидан ҳам ортиқ ҳажмда хизмат кўрсатишга етарли.\nСтанцияга кириш йўли, электр тармоғи учун бетон таянч устунлари ва трансформатор қурилиб тармоқ барпо этилди. Эътиборли жиҳатлардан яна бири, энди станция аҳоли пунктидан анча узоқроқда жойлашди, хавфсизлик даражаси ҳам ортди.\nСтанциядаги Операторлар уйи замонавий лойиҳа асосида энергия тежамкор қурилиш материаллардан фойдаланиб бунёд этилди. Ишхона, дам олиш хонаси, ошхона ва санитария бўлимларига эга бўлган Операторлар уйи зарур маиший техника воситалари билан ҳам жиҳозланган бўлиб, яшаб ишлаш учун барча шароитларга эга, деб хабар беради «Ўзтрансгаз» АЖ матбуот хизмати.


Бош саҳифа > ЯНГИЛИКЛАР > Ўзбекистон Миллий кутубхонасида “Чёрно-белые стихи” деб номланган китоб тақдимоти бўлиб ўтди\nЎзбекистон Миллий кутубхонасида “Чёрно-белые стихи” деб номланган китоб тақдимоти бўлиб ўтди\n2018 йил 17 июль куни Ўзбекистон Миллий кутубхонасида шоира, журналист, мусиқачи, педагог Диана Леонованинг “Чёрно-белые стихи” (Оқ-қора шеърлар) деб номланган китоби тақдимоти бўлиб ўтди. “Арча” бард қўшиғи ижрочилари клуби билан ҳамкорликда ташкил этилган мазкур тақдимотда Д.Леонова шеърияти ихлосмандлари, “Арча” клуби аъзолари ва Ўзбекистон Миллий кутубхонаси фойдаланувчилари иштирок этдилар.\nДиана Леонова - серқирра истеъдод эгаси. У Самарқанд вилояти етакчи газета ва журналлари учун мақолалар ёзади, болалар боғчасида мусиқий раҳбар бўлиб ишлайди, расм чизади, тикувчилик билан шуғулланади, сценарийлар, шеърлар ва қўшиқлар ёзади. Лекин унинг асосий истеъдоди – бу одамларни бирлаштириш.\nБу тўпламдан муаллифнинг 15 ёшлигидан буён ўзининг ва дўстларининг уйларида, китоб жавонларида, токчаларда топилган, хатлар ва ёндафтарларда сақланиб қолган, газета, журналлар саҳифасида ва ўзгалар шеърий тўпламларида чоп этилган шеърлари ўрин олган. Ўз шеърларида у замонамиздаги воқеликларда, инсон муносабатларида, жамиятимизда учрайдиган жараёнларга ўз муносабатини билдиради. Унинг ҳаётимизда содир бўлаётган воқеаларга аёл кўзи билан қараган ҳақиқий иқрори ва ожиз назари, бизга хотиралар ва умид оламига шўнғиш имконини беради.\nДиана Леонова шеърлари китобхонни бефарқ қолдирмайди. Уларда мумтоз шоирларимиз айтган шеъриятнинг ўша “онгли, эзгу, абадий” тушунчалари мавжуд. Айнан мана шу мумтоз асосларга риоя қилиб, у назмда ўз услубини ва ижодда ўз йўналишини топди.


Тайгерон таблетка – medu.uz – Дорилар ҳақида маълумотлар ўзбек тилида\nHome Йўриқномалар Тайгерон таблетка\nПрепаратнинг савдо номи: Тайгерон®\nТаъсир этувчи модда (ХПН): левофлoксацин гемигидрати\nфаол модда: 250/500/750 мг левофлоксацинга эквивалент левофлoксацин гемигидрати;\nёрдамчи моддалар: микрокристалл целлюлоза, K-30 повидон, кросповидон, коллоид кремний диоксиди, магний стеарати, изопропил спирти, пушти opadry 03B84681.\nТаърифи: капсуласимон шаклдаги, бир томонида «250» (250 мг ли дозаси учун), «500» (500 мг ли дозаси учун) ёки «750» (750 мг ли дозаси учун) гравировкаси бўлган, пушти рангли плёнка қобиқ билан қопланган таблеткалар.\nФармакотерапевтик гуруҳи: антибактериал препаратлар – хинолон ҳосилалари, фторхинолонлар.\nЛевофлоксацин фторхинолонлар гуруҳига мансуб синтетик антибактериал препарат ва офлоксацин препарати рацемик аралашмасининг S-энантиомери бўлиб ҳисобланади.\nФторхинолонлар гуруҳига мансуб антибактериал препарат сифатида левофлоксацин ДНК-ДНК-гираза комплексига ва топоизомераза IV га таъсир кўрсатади.\nЛевофлоксациннинг бактериал фаоллиги даражаси қон плазмасида максимал концентрацияси (Сmax) ёки «концентрация – вақт» эгри чизиғи остидаги майдон (AUC) ва минимал бостирувчи концентрация (МБК) ўртасидаги нисбатга боғлиқ.\nЛевофлоксацинга резистентлик II типдаги топоизомеразалар, ДНК-гираза ва топоизомераза IV да сайт-нишон мутацияси йўли билан босқичма-босқич ривожланади. Пенетрацион тўсиқлар (Pseudomonas aeruginosa га хос бўлган механизм) ва эффлюкс механизми каби бошқа резистентлик механизмлари ҳам микроорганизмларнинг левофлоксацинга сезувчанлигини камайтириши мумкин.\nЛевофлоксацин ва бошқа фторхинолонларга кесишган резистентлик кузатилган. Левофлоксациннинг таъсир этиш механизмининг ўзига хос хусусиятлари туфайли, левофлоксацин ва микробларга қарши бошқа воситалар ўртасида кесишган резистентлик кузатилмайди.\nЧегаравий кўрсаткичлар. Европа микробларга қарши сезувчанликка тест синовлари қўмитаси (EUCAST) томонидан тавсия этиладиган, сезгир микроорганизмларни ўртача сезгир организмлардан ва ўртача сезгир организмларни резистент организмлардан ажратувчи левофлоксацин учун МБК нинг чегаравий кўрсаткичлари қуйидаги МБК тест жадвалида (мг/л) келтирилган.\nЕвропа микробларга қарши сезувчанликка тест синовлари қўмитаси (EUCAST) томонидан тавсия этиладиган левофлоксацин учун МБК нинг чегаравий кўрсаткичлари (2.0, 2012-01-01 версияси):\nТурлар билан боғлиқ бўлмаган чегаравий кўрсаткичлар4 ≤1 мг/л >2 мг/л\n1. Левофлоксацинни юқори дозаларда қўллаган ҳолда даволашнинг чегаравий кўрсаткичлари.\n2. Фторхинолонларга нисбатан паст сезгирлик (ципрофлоксацин учун МБК – 0,12-0,5 мг/л) намоён бўлиши мумкин, бироқ мазкур резистентлик Н.Influenzae келтириб чиқарадиган нафас йўллари инфекцияларида клиник аҳамиятга эга эканлигини исботловчи далиллар йўқ.\n3. Сезгирлик бўсағасидан ошадиган МБК кўрсаткичларига эга штаммлар жуда кам ҳолларда учрайди ва ҳозиргача улар ҳақида хабарлар берилмаган. Бундай колониялар аниқланганида идентификация қилиш ва микробларга қарши сезгирликка доир тестларни такрорлаш зарур, ва агар натижалар тасдиқланса, колонияларни референс лабораториясига жўнатиш зарур. Ҳозирги вақтга қадар фойдаланилаётган резистентлик бўсағасидан ошадиган, МБК кўрсаткичлари тасдиқланган штаммлар учун клиник жавобни исботловчи далиллар олинмагунча, улар резистент деб қаралиши керак.\n4. Чегаравий кўрсаткичлар дозани кунига 1 марта 500 мг дан кунига 2 марта 500 мг гача қабул қилинганида ва кунига 1 марта 500 мг дан кунига 2 марта 500 мг гача дозада вена ичига юборилганида аниқланган.\nРезистентликнинг тарқалганлиги танланган турлар учун географик жиҳатдан ва вақт бўйича ўзгариб туриши мумкин. Резистентлик ҳақида, айниқса оғир инфекцияларни даволаганда, маҳаллий ахборотни олиш мақсадга мувофиқ. Зарурати бўлганида, резистентликнинг маҳаллий тарқалганлиги энг камида инфекцияларнинг айрим турларида препаратнинг самарадорлиги шубҳа остига олинадиган ҳолларда мутахассис билан маслаҳатлашиш лозим.\nОдатда сезгир бўлган турлар\nАэроб граммусбат бактериялар: Bacillus anthracis, Staphylococcus aureus methicillin-susceptible, Staphylococcus saprophyticus, Streptococci, group C and G, Streptococcus agalactiae, Streptococcus pneumonia, Streptococcus pyogenes.\nАэроб грамманфий бактериялар: Eikenella corrodens, Haemophilus influenzae, Haemophilus para-influenzae, Klebsiella oxytoca, Moraxella catarrhalis, Pasteurella multocida, Proteus vulgaris, Providencia rettgeri.\nАнаэроб бактериялар: Peptostreptococcus.\nБошқалар: Chlamydophila pneumonia, Chlamydophila psittaci, Chlamydia trachomatis, Legionella pneumophila, Mycoplasma pneumonia, Mycoplasma hominis, Ureaplasma urealyticum.\nОрттирилган резистентлик муаммоли бўлиши мумкин бўлган турлар\nАэроб граммусбат бактериялар: Enterococcus faecalis, метициллинга резистент Staphylococcus aureus#, коагулаза-манфий Staphylococcus spp.\nАэроб грамманфий бактериялар: Acinetobacter baumannii, Citrobacter freundii, Enterobacter aerogenes, Enterobacter cloacae, Escherichia coli, Klebsiella pneumonia, Morganella morganii, Proteus mirabilis, Providencia stuartii, Pseudomonas aeruginosa, Serratia marcescens.\nАнаэроб бактериялар: Bacteroides fragilis.\nНаслий резистент штаммлар\nАэроб граммусбат бактериялар: Enterococcus faecium.\n# Метициллинга резистент бўлган S. aureus учун фторхинолонларга, шу жумладан левофлоксацинга нисбатан жуда юқори корезистентлик эҳтимоли мавжуд.\nИчга қабул қилинганидан кейин левофлоксацин тез ва деярли тўлиқ сўрилади. Қон плазмасидаги чўққи концентрациясига 1–2 соат давомида эришилади. Мутлоқ биокираолишлиги 99-100% ни ташкил этади.\nОвқат қабул қилиш левофлоксацинни сўрилишига кам таъсир кўрсатади.\nПлазмадаги левофлоксациннинг мувозанат ҳолатига левофлоксацинни суткада 1 ёки 2 марта 500 мг дозада қабул қилинганида 48 соат давомида эришилади.\n500 мг ёки 750 мг дозалар бир марта ва такроран юборилганидан кейин ўртача тақсимланиш ҳажми 74–112 л ни ташкил этади, бу унинг организм тўқималарида кенг тарқалишидан далолат беради. Соғлом кўнгиллиларда левофлоксациннинг плазмадаги чўққи концентрациясига тери тўқималари ва пуфак суюқлигида доза қабул қилинганидан кейин 3 соат ўтгач эришилади.\nЛевофлоксацин шунингдек ўпка тўқималарига ҳам яхши киради. Ўпка тўқималаридаги левофлоксациннинг концентрацияси қон плазмасидагига нисбатан 2-5 марта юқори бўлади ва 500 мг ли 1 та доза перорал қабул қилинганидан кейин 24 соат давомида\n2,4 мкг/г дан 11,3 мкг/г гачани ташкил этган.\nЛевофлоксацин плазма ва сийдикда стереокимёвий жиҳатдан барқарор бўлади, ўзининг энантиомери, D-офлоксацинга айланмайди. Левофлоксацин одамларда чекланган метаболизмга учрайди ва кўпроқ ўзгармаган кўринишда сийдик билан чиқарилади. Перорал қабул қилинганидан кейин қабул қилинган дозанинг тахминан 87% 48 соат давомида ўзгармаган кўринишда сийдик билан, 4% дан камроғи 72 соат давомида ахлат билан чиқарилади. Қабул қилинган дозанинг 5% дан камроғи одамда аниқланадиган ягона метаболитлар (десметил, N-оксид) кўринишида аниқланади. Ушбу метаболитлар аҳамиятсиз специфик фармакологик фаолликка эга.\nЛевофлоксацин асосан буйраклар орқали ўзгармаган кўринишда чиқарилади. Левофлоксациннинг бир марталик ёки кўп марталик дозалари ичга ёки вена ичига юборилганидан кейин плазмадан ярим чиқарилишининг ўртача даври 6 соатдан 8 соатгачани ташкил этади. Ўртача тахминий клиренси минутига 144–226 мл ни, буйрак клиренси минутига 96–142 мл ни ташкил этади. Буйрак клиренсининг калавалар фильтрацияси даражасидан юқори бўлган кўрсаткичи левофлоксацин нафақат калавалар фильтрацияси билан, балки каналчалар секреция билан ҳам чиқарилишини кўрсатади. Циметидин ёки пробенецидни бир вақтда қўлланилиши буйрак клиренсини мувофиқ равишда 24 ва 35% га пасайишига олиб келади, бу левофлоксацинни каналчаларнинг проксимал бўлимлари билан секрециясидан далолат беради.\nЕнгил ёки ўртача оғирлик даражасидаги инфекциялари бўлган катта ёшдаги пациентларга Тайгерон левофлоксацинга сезгир микроорганизмлар чақирган қуйидаги инфекцияларни:\nбактериал этиологияли сурункали бронхитнинг зўрайиши;\nпневмониянинг касалхонадан ташқари шакли;\nтери ва юмшоқ тўқималар инфекциялари (асоратланмаган ва асоратланган);\nқорин бўшлиғи органларининг инфекцияларини даволашда қўлланади.\nЛевофлоксацин буюрилганида фторхинолонларни тегишли тарзда қўлланилиши бўйича миллий ва/ёки ички йўриқномаларга амал қилиш зарур.\nТайгерон таблеткалари суткада 1 ёки 2 марта қабул қилинади. Доза инфекциянинг тури ва оғирлик даражасига, шунингдек тахмин қилинаётган қўзғатувчининг сезгирлигига боғлиқ.\nДаволаш давомийлиги касалликнинг оғирлик даражасига боғлиқ (қуйида келтирилган жадвалга қаранг). Тайгерон препарати билан даволашни тана ҳарорати нормага келганидан ёки микробиологик тестлар билан тасдиқланган ҳолда қўзғатувчилар йўқ қилинганидан кейин энг камида 48-72 соат давомида давом эттириш тавсия этилади.\nТайгерон таблеткаларини чайнамасдан, етарли миқдордаги суюқлик билан қабул қилиш лозим. Таблеткаларни овқатланишдан қатъий назар қабул қилиш мумкин.\nТайгерон таблеткаларини сўрилишнинг пасайишини олдини олиш мақсадида темир тузлари, антацидлар ва сукральфат қабул қилинишидан энг камида икки соат олдин ёки қабул қилинганидан кейин икки соат ўтгач қабул қилиш лозим.\nБуйрак функцияси нормал бўлган, креатинин клиренси минутига > 50 мл ни ташкил этадиган катта ёшдаги пациентлар учун дозалар\nКўрсатмалар Суткалик доза, мг Суткада қабул қилишлар сони Даволаш давомийлиги\nЎткир бактериал синусит 500 мг 1 марта 10–14 кун\n750 мг 1 марта 5 кун\nБактериал этиологияли сурункали бронхитнинг зўрайиши 250–500 мг * 1 марта 7-10 кун\n750 мг 1 марта 3–5 кун\nПневмониянинг касалхонадан ташқари тури 500 мг 1–2 марта 7–14 кун\nСийдик чиқариш йўлларининг асоратланмаган инфекциялари 250 мг 1 марта 3 кун\nСурункали бактериал простатит 500 мг 1 марта 28 кун\n(шу жумладан пиелонефрит) 250 мг\n750 мг 1 марта\n1 марта 10 кун\nТери ва юмшоқ тўқималарнинг инфекциялари (асоратланмаган) 500 мг 1-2 марта 7-10 кун\nТери ва юмшоқ тўқималарнинг инфекциялари (асоратланган) 750 мг 1 марта 7-14 кун\nСептицемия/бактериемия 500 мг 1–2 марта 10-14 кун\nҚорин бўшлиғи аъзоларининг инфекциялари* 500 мг 1 марта 7-14 кун\n* анаэроб бактериялар сезгир бўлган антибиотик билан мажмуада.\nБуйрак функциясини бузилиши бўлган, креатинин клиренси минутига < 50 мл ни ташкил этадиган пациентлар учун дозалар\nБуйрак функцияси нормал бўлганида ҳар 24 соатда дозалаш тартиби Креатинин клиренси минутига 20-49 мл Креатинин клиренси\nминутига 10-19 мл Гемодиализ ёки\nдоимий амбулатор перитонеал диализ\n750 мг бошланғич доза\n750 мг, сўнгра\nҳар 48 соатда\n250 мг бошланғич доза\n250 мг Дозага тузатиш киритиш талаб қилинмайди ҳар 48 соатда\nСийдик чиқариш йўлларининг асоратланмаган инфекцияларини даволашда дозага тузатиш киритиш талаб қилинмайди Дозага тузатиш киритиш ҳақида маълумотлар йўқ\nЖигар функциясини бузилиши бўлган пациентлар учун дозалар\nДозага тузатиш киритиш талаб қилинмайди, чунки левофлоксацин фақат аҳамиятсиз даражада жигарда метаболизмга учрайди ва кўпроқ буйраклар орқали чиқарилади.\nКекса ёшдаги пациентлар учун дозалар\nАгар буйрак функцияси бузилмаган бўлса, дозага тузатиш киритиш зарурати йўқ.\nНожўя таъсирлар MedDRA бўйича аъзолар тизими таснифи асосида тақдим этилган. Қуйида санаб ўтилган нохуш реакциялар қуйидагича таснифланган:\n«жуда тез-тез» (≥1/10), «тез-тез» (≥1/100, <1/10), «тез-тез эмас» (≥1/1000, <1/100), «кам ҳолларда» (≥1/10000, <1/1000), «жуда кам ҳолларда» (<1/10000), «тез-тезлиги номаълум» (мавжуд маълумотлар асосида баҳолаш мумкин эмас).\nТез-тезлиги бўйича ҳар бир гуруҳда ножўя самаралар оғирлик даражасини пасайиши тартибида тақдим этилган.\nАъзолар тизими синфи Тез-тез\n(≥1/100 – <1/10) Тез-тез эмас\n(≥1/1000 – <1/100) Кам ҳолларда\n(≥1/10000 – <1/1000) Номаълум\n(мавжуд маълумотлар асосида баҳолаш мумкин эмас)\nИнфекциялар ва инвазиялар замбуруғли инфекциялар, шу жумладан Candida туридаги замбуруғлар, бошқа резистент микро-организмлар\nҚон ва лимфатик тизим томонидан лейкопения, эозинофилия Тромбо-цитопения, нейтропения панцитопения, агранулоцитоз, гемолитик анемия\nИммун тизими томонидан ангионевротик шиш, юқори сезувчанлик анафилактик шокa\nМетаболизм ва озиқланиш томонидан анорексия гипогликемия, айниқса диабети бўлган пациентларда гипергликемия, гипогликемик кома\nРуҳият томонидан уйқусизлик безовталик, онгни чалкашиши, асабийлик психотик бузилишлар (шу жумладан галлюцинациялар, паранойя), депрессия, хавотирлик,\nғайриоддий тушлар, тунги даҳшатли тушлар Ўзига зарар етказувчи хулқ билан намоён бўлувчи психотик реакциялар, шу жумладан ўз жонига қасд қилиш фикрлари ёки ҳаракатлари\nНерв тизими томонидан бош оғриғи, бош айланиши уйқучанлик, тремор, дисгевзия конвульсиялар,\nпарестезия периферик сенсор нейропатия, периферик сенсомотор нейропатия, паросмия, шу жумладан аносмия, дискинезия,\nэкстрапирамид бузилишлар, агевзия,\nсинкопе, бош мия ички хавфсиз гипертензия\nКўриш аъзоси томонидан кўришнинг хиралашиши каби кўришни бузилишлари кўришни вақтинча йўқотилиши\nЭшитиш ва мувозанат аъзолари томонидан вертиго қулоқларда шовқин эшитишни бузилиши, эшитишни йўқотилиши\nЮрак-қон томир тизими томонидан тахикардия, юракни\nтез-тез уриши юрак қоринчалари\nтахикардияси, бу юракни тўхтаб қолишига олиб келиши мумкин,\nаритмияси, torsade de pointes туридаги тахикардия (кўпроқ Q–T интервали узайиши хавфи омиллари бўлган пациентларда), ЭКГ да Q–T интервалини узайиши\nҚон томирлар томонидан бузилишлар гипотензия\nНафас олиш тизими ва кўкс оралиғи томонидан диспноэ бронхоспазм, аллергик пневмонит\nОвқат ҳазм қилиш тизими томонидан диарея, кўнгил айниши, қусиш қоринда оғриқ, диспепсия, қоринни дам бўлиши, қабзият геморрагик диарея, бу кам ҳолларда энтероколит, шу жумладан сохтамембраноз колит ҳақида далолат бериши мумкин, панкреатит\nГепатобилиар тизим томонидан жигар энзимлари кўрсаткичларини (АлАТ/АсАТ, ИФ, гамма-глютамилтранс-пептидаза) ошиши билирубин даражасини ошиши сариқлик, жигарнинг оғир шикастланиши, шу жумладан оғир асосий касалликлари бўлган пациентларда ўлим билан якунланувчи ўткир жигар етишмовчилиги ҳоллари, гепатит\nТери ва тери ости тўқималари томонидан тошма, қичишиш, эшакеми, гипергидроз токсик эпидермал некролиз,\nСтивенс-Джонсон синдроми, кўп шаклли эритема,\nфотосезув-чанлик реакциялари, лейкоцито-кластик васкулит, стоматит\nСуяк-мушак тизими ва бириктирувчи тўқималар томонидан артралгия, миалгия пайларнинг шикастланиши, шу жумладан тендинит (масалан ахилл пайи),\nmyasthenia gravis билан хасталанган беморларда алоҳида аҳамият касб этиши мумкин бўлган мушак заифлиги рабдомиолиз, пай узилиши (масалан ахилл пайи),\nбойламларнинг узилиши, мушакларнинг узилиши, артрит\nБуйрак ва сийдик чиқариш\nтизими томонидан қон плазмасида креатининнинг юқори кўрсаткичлари ўткир буйрак етишмовчилиги (масалан интерстициал нефрит оқибатида)\nва препаратни юбориш жойидаги асоратлар астения пирексия оғриқ (шу жумладан бел, кўкрак ва қўл-оёқларда оғриқ)\naАнафилактик ва анафилактоид реакциялар баъзида ҳатто биринчи доза қабул қилинганидан кейин ҳам ривожланиши мумкин.\nbтери-шиллиқ қаватлар реакциялари баъзида ҳатто биринчи доза қабул қилинганидан кейин ҳам ривожланиши мумкин.\nФторхинолонлар қўлланилиши билан боғлиқ бошқа нохуш реакцияларга порфирияси бўлган беморларда порфирия хуружлари тааллуқлидир.\nТайгерон таблеткаларини қуйидаги ҳолларда:\nлевофлоксацинга ёки хинолоннинг бошқа ҳосилаларига ёки ёрдамчи моддаларга индивидуал юқори сезувчанликда;\nанамнезда бошқа фторхинолонлар қўлланилганидан кейин пайларнинг патологик ҳолатларида;\nТайгерон таблеткаларига бошқа дори препаратларининг таъсири\nТемир тузлари, магний ва алюминийни сақловчи антацидлар\nТемир тузлари, магний ва алюминийни сақловчи антацидлар билан бир вақтда қўлланилганида левофлоксацинни сўрилиши сезиларли равишда пасаяди. Тайгерон таблеткалари қабул қилинишидан икки соат олдин ёки қабул қилинганидан кейин икки соат давомида темир тузлари каби икки ва уч валентли катионларни ёки магний ёки алюминийни сақловчи антацидларни ўз таркибида сақлайдиган препаратларни қўллаш тавсия этилмайди. Кальций карбонати билан қўлланилганида ўзаро таъсирлар аниқланмаган.\nТайгерон препаратининг биокираолишлиги уни сукральфат билан бир вақтда қўлланилганида аҳамиятли равишда пасаяди. Тайгерон таблеткалари препаратини қабул қилишдан 2 соат олдин сукральфатни қабул қилиш лозим.\nТеофиллин, фенбуфен, ностероид яллиғланишга қарши препаратлар\nКлиник тадқиқотларнинг маълумотларида левофлоксацин ва теофиллиннинг фармакокинетик ўзаро таъсири аниқланмаган. Хинолонларни теофилин, ностероид яллиғланишга қарши препаратлар ёки тиришишларга тайёрлик бўсағасини пасайтиришга қодир бўлган бошқа препаратлар билан бирга буюрилганида тиришишлар бўсағасини пасайиши эҳтимоли бор. Фенбуфен иштирокида левофлоксацин концентрацияси фенбуфен иштирокисиз олинган кўрсаткичлардан фарқли равишда 13% га юқори бўлади.\nГлюкокортикостероидлар билан бир вақтда қабул қилиниши пайларнинг узилиши хавфини оширади.\nПробенецид ва циметидин левофлоксациннинг чиқарилишига статистик ишончли таъсир кўрсатиш сабаби бўлиб ҳисобланади. Левофлоксациннинг буйрак клиренси циметидин ва пробенецид билан бирга қўлланилганида уларнинг левофлоксацинни буйрак каналчалар секрециясини блоклашга қодирлиги ҳисобига мувофиқ равишда 24% ва 34% га пасаяди. Левофлоксацинни буйрак каналчалар секрециясига таъсир кўрсатувчи препаратлар, масалан циметидин ва пробенецид билан бир вақтда қўлланилганида, буйрак функцияси чекланган пациентларда уларни левофлоксацин билан бирга буюришда эҳтиёткорликка риоя қилиш зарур.\nКлиник тадқиқотларнинг маълумотлари кальций карбонати, дигоксин, глибенкламид, ранитидин каби препаратлар билан бир вақтда қўлланилганида левофлоксацин фармакокинетикаси бирон-бир клиник жиҳатдан сезиларли даражада ўзгармаганлигини кўрсатади.\nТайгеронни бошқа дори препаратларига таъсири\nЛевофлоксацин ва циклоспоринни бир вақтда қўлланилганида циклоспоринни ярим чиқарилиши даври 33% га ошади.\nҚон ивиши кўрсаткичлари (ПВ/ХНН) асосли ёмонлашиши ва/ёки Тайгерон препаратини К витамини антагонистлари (масалан, варфарин) билан мажмуада қабул қилаётган пациентларда қон кетиши ривожланиши муносабати билан ушбу пациентларда коагуляция кўрсаткичларининг синчков мониторингини олиб бориш зарур.\nQT интервалини узайтирувчи препаратлар\nЛевофлоксацинни бошқа фторхинолонлар сингари QT интервали узайиши хавфининг маълум омиллари (масалан, аритмияга қарши IA ва III синф препаратлари, трициклик антидепрессантлар, макролидлар) мавжуд бўлган пациентларда эҳтиёткорлик билан қўллаш лозим.\nОвқат билан ўзаро таъсирлашиши аниқланмаган, шунинг учун Тайгерон таблеткаларини овқатланишдан қатъий назар қабул қилиш мумкин.\nПрепаратни алкоголь билан бир вақтда қабул қилиш тавсия этилмайди.\nМетициллинга резистент бўлган тилла-ранг стафилококк фторхинолонларга, шу жумладан левофлоксацинга ҳам чидамли бўлиши эҳтимоли юқори. Шундай қилиб, метициллинга резистент бўлган стафилококк келтириб чиқарган ёки у томонидан келтириб чиқарилишига шубҳалар бўлган инфекцияларни даволаганда, агар лаборатория таҳлилларининг натижалари микроорганизмнинг левофлоксацинга сезгирлигини тасдиқламаса (шунингдек, агар метициллинга резистент бўлган стафилококк келтириб чиқарган инфекцияларни даволаганда одатда буюриладиган антибактериал воситаларни қўллаш мақсадга мувофиқ деб ҳисобланмаса), левофлоксацинни қўллаш тавсия этилмайди.\nЛевофлоксацинни ўткир бактериал синуситни ва сурункали бронхит зўрайишини даволашда ушбу инфекцияларга тўғри ташҳис қўйилган тақдирда қўллаш мумкин.\nСийдик чиқариш йўлларида энг кўп тарқалаган патоген бўлган E. coli нинг фторхинолонларга резистентлиги Европа Иттифоқи мамлакатларида ўзгарувчан бўлади. Шу сабабли препаратни буюраётган шифокорга минтақада E. coli нинг фторхинолонларга резистентлиги даражасини инобатга олиш тавсия этилади.\nТендинит ва пайларнинг узилиши\nКам ҳолларда тендинит юзага келиши мумкин. Ахилл пайи энг кўп шикастланади, тендинит пайларнинг узилишига олиб келиши мумкин. Тендинит ва пайларнинг узилиши, айрим ҳолларда икки томонлама бўлган пай узилишлари левофлоксацин билан даволаш бошланганидан кейин 48 соат давомида юзага келиши мумкин, шунингдек ушбу патологияларнинг даволаш тўхтатилганидан кейин бир неча ой давомида юзага келиши ҳоллари ҳақида хабар берилган. Тендинит ва пайларнинг узилиши ривожланиши хавфи 60 ёшдан катта бўлган пациентларда, 1000 мг суткалик дозаларни қабул қилаётган пациентларда, шунингдек кортикостероидлар қабул қилинганида ошади. Кекса ёшдаги пациентларда креатинин клиренсига боғлиқ равишда суткалик дозага тузатиш киритиш лозим. Демак, левофлоксацин буюрилганида бундай пациентлар юзасидан синчков мониторинг олиб борилиши зарур. Тендинит симптомлари юзага келганида барча пациентлар даволовчи шифокорга мурожаат қилишлари лозим. Тендинитга шубҳа қилинганида левофлоксацин қўлланилишини дарҳол тўхтатиш ва шикастланган пайни тегишли равишда (масалан, унга етарлича иммобилизацияни таъминлаган ҳолда) даволашни бошлаш лозим.\nClostridium difficile келтириб чиқарадиган касалликлар\nЛевофлоксацин билан даволаш вақтида ёки даволангандан кейин (шу жумладан даволаш якунлангандан кейин бир неча ҳафта ўтгач) юз берадиган диарея, айниқса оғир, давомли ва/ёки қон билан аралаш кечувчи диарея Clostridium difficile келтириб чиқарадиган касаллик симптоми бўлиши мумкин. Clostridium difficile келтириб чиқарадиган касаллик оғирлик даражаси бўйича енгил даражадан то ҳаётга хавф солувчи даражагача бўлиши мумкин, бунда сохтамембраноз колит энг оғир шакли бўлиб ҳисобланади. Шундай қилиб, агар пациентларда левофлоксацинни қўллаш билан даволаш вақтида ёки ундан кейин оғир диарея ривожланса, мазкур ташҳисни эътиборга олиш муҳим. Clostridium difficile келтириб чиқарадиган касалликка шубҳа қилинганида левофлоксацин қўлланилишини дарҳол тўхтатиш ва шошилинч тегишли даволашни бошлаш лозим. Перистальтикага қарши препаратларни мазкур клиник вазиятда қўллаш мумкин эмас.\nТиришишлар юзага келишига мойил пациентлар\nХинолонлар тиришишларга тайёрлик бўсағасини пасайтириши ва тиришишларни чақириши мумкин. Левофлоксацинни анамнезда тутқаноғи бўлган пациентларда қўллаш мумкин эмас, ва бошқа хинолонлар каби мазкур препаратни тиришишларга мойиллиги бўлган пациентларда ёки фаол моддалари (масалан, теофиллин) тиришишларга тайёрлик бўсағасини пасайтирувчи дори воситаларини қўллаган ҳолда бирга олиб бориладиган даволашни ўтказишда эҳтиёткорлик билан қўллаш лозим. Конвульсияли тиришишлар юзага келганида левофлоксацинни қўллаган ҳолда даволашни тўхтатиш лозим.\nГлюкозо-6-фосфатдегидрогеназа етишмовчили бўлган пациентлар\nГлюкозо-6-фосфатдегидрогеназа фаоллигининг яширин ёки яққол бузилишлари бўлган пациентларда хинолонли антибактериал препаратлар билан даволашни ўтказишда гемолитик реакцияларларга мойиллик кузатилиши мумкин. Шундай қилиб, бундай пациентларда левофлоксацинни қўллаш зарурати бўлганида уларни гемолиз юзага келиши юзасидан кузатиш лозим.\nЛевофлоксацин асосан буйраклар орқали чиқарилиши туфайли, буйрак функциясини бузилиши бўлган пациентларда Тайгерон таблеткалари дозасига тузатиш киритиш лозим.\nЛевофлоксацин оғир ва потенциал ўлим билан якунланувчи (масалан ангионевротик шишдан то анафилактик шоккача) юқори сезувчанлик реакцияларини келтириб чиқариши мумкин бўлиб, улар баъзида препаратнинг биринчи дозаси юборилганидан кейин юзага келади. Пациентлар дарҳол даволашни тўхтатиши ва тегишли шошилинч ёрдам кўрсатилиши учун даволовчи шифокор ёки тез ёрдам шифокори билан боғланиши лозим.\nОғир буллёз реакциялари\nЛевофлоксацинни қўллаганда Стивенс–Джонсон синдроми ёки токсик эпидермал некролиз каби оғир буллёз тери реакциялари юзага келиши ҳоллари ҳақида хабар берилган. Терида/шиллиқ қаватларда реакциялар юзага келганида даволашни давом эттиришдан олдин пациентларга даволовчи шифокор билан дарҳол боғланишни тавсия этиш лозим.\nБарча хинолоноларни қўллагандаги каби қонда глюкоза миқдорининг бузилишлари, шу жумладан гипогликемия ҳам, гипергликемия ҳам юзага келиши ҳақида хабар берилган бўлиб, улар одатда диабети бўлган, перорал гипогликемик препаратлар (масалан, глибенкламид) ёки инсулин қўлланган ҳолда қўшимча даволанаётган пациентларда кузатилган. Гипогликемик кома ҳоллари ҳақида хабар берилган. Диабети бўлган пациентларда қонда глюкоза даражасини синчков кузатиб бориш тавсия қилинади.\nЛевофлоксацин қўллаганда фотосенсибилизация юзага келиши ҳақида хабар берилган. Фотосенсибилизация ривожланишини олдини олиш учун пациентларга даволаш вақтида ва у тўхтатилганидан кейин 48 соат ўтгач кучли қуёш нури ёки сунъий УБ нурланиши (масалан, УБ лампа, солярий) таъсирида заруратсиз бўлиш тавсия этилмайди.\nK витаминининг антагонистлари қўлланган ҳолда даволанаётган пациентларда\nКоагуляция синамалари (ПВ/ХНН) кўрсаткичлари ошиши ва/ёки қон кетиши юзага келиши эҳтимоли туфайли, левофлоксацин ва K витамини антагонисти (масалан, варфарин) мажмуаси қўлланилган ҳолда даволанаётган пациентларда мазкур препаратлар бир вақтда қўлланилганида коагуляция синмалари натижалари мониторингини олиб бориш зарур.\nХинолонларни, шу жумладан левофлоксацинни қабул қилган пациентларда психотик реакциялар юзага келиши ҳоллари ҳақида хабар берилган. Жуда кам ҳолларда, ҳатто левофлоксацин дозасини бир марта қўлланилганидан кейин бундай реакциялар пациентнинг ўзига хавф туғдирувчи ўз жонига қасд қилиш фикрлари ва хулқи пайдо бўлишига қадар ривожланиб борган. Бундай реакциялар пайдо бўлганида левофлоксацинни қабул қилиш тўхтатилиши ва тегишли чоралар кўрилиши лозим. Левофлоксацинни психоз бўлган беморларда ёки анамнезда руҳий касалликлар мавжуд бўлганида эҳтиёткорлик билан қўллаш лозим.\nQT интервалини узайиши туғма синдроми;\nQT интервалини узайишини келтириб чиқарувчи дори препаратларини (масалан, аритмияга қарши IA ва III синфи препаратлари, трициклик антидепрессантлар, макролидлар, нейролептиклар) бирга қўлланилиши;\nэлектролитлар мувозанатининг мувофиқлаштирилмаган бузилишлари (масалан, гипокалиемия, гипомагниемия);\nюрак касалликлари (масалан, юрак етишмовчилиги, миокард инфаркти, брадикардия) каби QT интервали узайиши хавфининг маълум омиллари бўлган пациентларда эҳтиёткорлик билан қўллаш лозим.\nКекса ёшдаги беморлар ва аёллар QT интервали узайишини келтириб чиқарувчи препаратларга сезгирроқ бўлишлари мумкин, шу сабабли фторхинолонларни, шу жумладан левофлоксацинни пациентларнинг мазкур гуруҳида эҳтиёткорлик билан қўллаш лозим.\nФторхинолонларни, шу жумладан левофлоксацинни қабул қилган пациентларда тезда ривожланиши мумкин бўлган периферик сенсор нейропатияси ва периферик сенсомотор нейропатияси юзага келиши ҳақида хабар берилган. Нейропатия симптомлари пайдо бўлганида қайтмас бузилишларни олдини олиш учун левофлоксацин қўлланилишини тўхтатиш лозим.\nЛевофлоксацин, энг аввало, оғир асосий касаллиги, масалан сепсис бўлган пациентларда қўлланилганида ўлим билан якунланадиган жигар етишмовчилигига қадар жигар некрози ҳоллари ҳақида хабар берилган. Пациентларга даволашни тўхтатишни тавсия қилиш ва анорексия, сариқлик, сийдикнинг қора рангда бўлиши, қичишиш ва қорин оғриғи каби жигар касалликлари симптомлари ва белгилари пайдо бўлганида даволовчи шифокор билан боғланиш лозим.\nМиастения грависнинг зўрайиши\nФторхинолонлар, шу жумладан левофлоксацин нейро-мушак блоклаш қилиш фаоллигига эга ва миастения гравис билан касалланган пациентларда мушак заифлигини кучайтириши мумкин. Постмаркетинг кузатиш даврида юзага келган жиддий нохуш реакциялар, шу жумладан ўлим ҳоллари ва ўпкани ёрдамчи сунъий вентиляцияси зарурати ҳоллари миастения гравис билан касалланган пациентларда фторхинолонлар қўлланилиши билан боғлиқ бўлган. Пациентда анамнезда миастения гравис мавжуд бўлганида левофлоксацинни қўллаш тавсия этилмайди.\nКўриш бузилишлари юзага келганида ёки препаратни қабул қилишнинг кўзга таъсири намоён бўлганида, дарҳол офтальмологга мурожаат қилиш лозим.\nЛевофлоксацинни қўлланилиши, айниқса узоқ вақт давомида қўлланилиши сезгир бўлмаган микроорганизмларнинг ҳаддан ташқари ўсишига олиб келиши мумкин. Даволаш даврида суперинфекция юзага келганида тегишли чораларни кўриш лозим.\nЛаборатория текширувлари натижаларига таъсири\nЛевофлоксацинни қўллаш билан даволанаётган пациентларда сийдикда опиатларни аниқлаш таҳлили сохта мусбат натижаларни бериши мумкин. Янада специфик усулдан фойдаланган ҳолда опиатлар мавжудлигига таҳлиллар натижаларини тасдиқлаш талаб қилиниши мумкин.\nЛевофлоксацин Mycobacterium tuberculosis ўсишини сўндириши ва, демак, туберкулёзни бактериологик ташҳислашнинг сохта манфий натижалари сабаби бўлиши мумкин.\nЛевофлоксацинни ҳомиладор аёлларда қўлланилишига доир маълумотларнинг чекланган сони мавжуд. Ҳайвонларда ўтказилган тадқиқотларда репродуктив токсиклик нуқтаи назаридан бевосита ёки билвосита зарарли таъсирлар аниқланмаган. Бироқ, одам иштирокида ўтказилган синовларнинг маълумотлари йўқлиги туфайли, шунингдек экспериментал маълумотлар ўсиб борувчи организмда оғирлик юкини кўтарувчи тоғайлар фторхинолонлар томонидан шикастланиши хавфини тасдиқлаши оқибатида левофлоксацинни ҳомиладор аёлларда қўллаш мумкин эмас.\nЛактация даврида аёлларда Тайгерон таблеткаларини қўллаш мумкин эмас. Ҳозирги вақтда левофлоксацинни кўкрак сути билан ажралишига доир маълумот етарли эмас; бироқ маълумки, бошқа фторхинолонлар кўкрак сути билан ажралади. Одам иштирокида ўтказилган тадқиқотларнинг маълумотлари йўқлиги туфайли, шунингдек экспериментал маълумотлар ўсиб борувчи организмда оғирлик юкини кўтарувчи тоғайлар фторхинолонлар томонидан шикастланиши хавфини тасдиқлаши оқибатида левофлоксацинни аёлларда эмизиш даврида қўллаш мумкин эмас.\nПрепаратнинг айрим ножўя самаралари (масалан, бош айланиши/вертиго, уйқучанлик, кўришнинг бузилиши) пациентнинг диққатни жамлаш ва таъсирларга реакция тезлигига салбий таъсир кўрсатиши мумкин, бу ўз навбатида ушбу қобилиятлар (автомобилни бошқарганда ёки турли механизмлар билан ишлаганда) жуда муҳим бўлганда хавфли бўлиши мумкин.\nҲайвонларда ўтказилган токсикологик тадқиқотларда ва левофлоксациннинг терапевтик дозаларидан юқори дозаларда ўтказилган клиник тадқиқотларда олинган маълумотлардан келиб чиққан ҳолда, онгни хиралашиши, бош айланиши, онгнинг бузилишлари ва тиришиш хуружлари, QT интервали узайиши каби марказий нерв тизими томонидан симптомлар, шунингдек меъда-ичак йўллари томонидан реакциялар, масалан, кўнгил айниши ва шиллиқ қаватлар эрозияси Тайгерон таблеткалари билан дозани ўткир ошириб юборилишининг кутиладиган муҳим симптомлари бўлиб ҳисобланади.\nДоза ошириб юборилганида меъдани ювиш ва симптоматик даволашни амалга ошириш талаб қилинади. QT интервали узайиши мавжудлиги эҳтимоли туфайли, ЭКГ-мониторингини ўтказиш лозим. Меъданинг шиллиқ қаватини ҳимоя қилиш учун антацид воситаларни қўллаш мумкин. Левофлоксацин гемодиализ, перитонеал диализ ва доимий амбулатор перитонеал диализ воситасида чиқарилмайди. Специфик антидоти мавжуд эмас.\n5 ёки 10 таблеткадан ПВХ плёнкали ва алюминли фольгали блистерда; 1 блистер қўллаш бўйича йўриқномаси билан бирга картон қутига жойланган.


Ана холос! "Локомотив" - "Навбаҳор" учрашувида VAR оффсайдни аниқлай олмаслиги мумкин\n14 март, 2021, 14:19\nАйни дақиқаларда VAR мутахассислари стадионда техникани ўрнатиш ишларини олиб боришмоқда. Мутахассис Фарҳод Абдуллаевнинг хабар беришича, бугунги учрашувда ўйиндан ташқари ҳолатни аниқлаб берувчи тизим ишламаслиги катта эҳтимол. Бунга сабаб сифатида Тошкентда ёққан қор кўрсатилмоқда.\nТизим ўйиндан ташқари ҳолатни аниқлашда майдон узра чизилган оқ чизиқлардан фаол фойдаланади. Яъни, чизиқлар ёрдамида ҳужум қилаётган футболчининг сўнгги ҳимоячи билан қандай позицияда тургани аниқлаб олинади. Аммо майдон атрофида йиғилган қор тизимнинг ранг аниқлаш функциясига халал беради. Боиси, чизиқлар ҳам, қор ҳам айнан оқ рангда. Агар стадион маъмурияти майдон атрофини қордан тозалаб улгурса, барчаси тўлиқ форматда ишлайди. Бу ҳақда ЎзПФЛ расмий сайти хабар тарқатди.\n“Қор сабаб оффсайд тизимини кўз ёрдамида аниқлашга мажбурмиз. Қолган барча жабҳада VAR билан фаол ишлаймиз. Яққол сезилиб турган ўйиндан ташқари ҳолатга реакция бера оламиз. Бироқ инсон фактори жуда кичик сантиметрларда қайд этилган оффсайдни аниқлай олмайди. VAR яхши ишлаши учун учрашув стартидан бир неча дақиқа аввал, биз барча функцияни амалда қўллаб улгуришимиз керак. Ҳозирча эса оқ чизиқлар ва қор уйғунлашиб кетаётгани бизга халал бермоқда”, - дейди Фарҳод Абдуллаев.


"Олма империяси": Apple компанияси 40 ёшда\n12:15 / 01.04.2016\nАмериканинг Apple компанияси бугун, 1 апрель куни ўзининг 40 йиллик таваллудини нишонламоқда. Сўнгги тўртта ўн йиллик давомида фаолиятини гараждан бошлаган ҳаваскор лойиҳа 600 миллиард атрофидаги капиталга эга жаҳондаги энг йирик компаниялардан бирига айланди.\nОддий компьютер тизимлари савдосидан бошлаган Apple бугунги кунда 18та мамлакатда ўзининг 480та дўконига эга, унинг соф даромади эса 2015 йили 53 миллииард доллардан ошди.\nКомпаниянинг ҳар бир маҳсулоти турли даврларда жаҳон электроника бозорида мислсиз ютуқларга эришган.\nКорпорация ишлаб чиқараётган энг машҳур қурилмаларига - iPod мусиқий плеери, ноутбуклар, iMac компьютерлари, шунингдек iPhone смартфонлари киради. Apple маълумотларига қараганда, iPhone смартфонларидан дунёда 1 миллиарддан ортиқ киши фойдаланади. Компания раҳбари Тим Кук яқинда берган интервьюларининг бирида буни эътироф этди.\n"Ҳеч ким Phone’нинг бундай машҳур бўлиб кетишини кутмаганди. Бу Apple’нинг дунёга қандай таъсир кўрсатаётганлигидан далолатдир", - дейди у.\n"Apple интернетдан фойдаланишда замонавий турмуш тарзини белгилаб берди", -дейди Creative Strategies аналитик фирмаси раҳбари Тим Бэжерин.


Сўғдда террорчиликда гумонланган шахс ушланди\nЭрон Ислом жумҳуриятида ҳарбий таълим олиб, сўнгра уюшган жиноий гуруҳ ташкил қилганликда гумонланмиш тожикистонлик фуқаро 16 январ куни Сўғдда қўлга олинди.\nБу борада Тожикистон ҳуқуқ-тартибот органлари 25 январ куни оммавий ахборот воситаларига маълум қилди.\nСўғд вилоятининг Мастчоҳ туманига қарашли Обурдон қишлоғида яшаган Ғайбулло Файзиев, ҳуқуқ-тартибот идоралари масъулларининг айтишича, сўнгги ўн йил давомида халқаро қидирувда бўлган.\nСўғд вилоят ички ишлар бошқармасидаги ишончли манбанинг Озодликка маълум қилишича, Тожикистон Бош прокуратураси 90 - йиллар бошида Сўғд вилоятининг тўрт фуқаросини ўлдирганликда гумонланган Файзиевга нисбатан 2002 йили жиноят иши очган.\nВилоят ички ишлар бошқармасининг исми ошкор этилишини истамаган ходими Ғайбулло Файзиев шу йилнинг 16 январ куни ўз уйида қўлга олинганини маълум қилди.\n- Файзиев Ғайбулло Исломович 1992 ва 1993-йилларда Эроннинг Қум шаҳрига борган. Ўша ерда аввалига диний таълим олган. Кейинчалик эса жанговар таълим олган, ўқув-амалий машқлардан ўтган. Бир қанча вақтдан кейин қишлоғига қайтган ва асосан Сўғд вилояти ҳудудидаги рус зобитларига таҳдид қилиб, улардан пул ундириш билан шуғулланган. Бир гал унинг Тожикистонга қайтгани ҳақида маълумот олиб, Обурдон қишлоғига бордик, лекин у қочиб улгурди. Бу гал маълумот олгач, эрта тонгда бориб, Файзиевни уйида ҳибсга олдик, - деди аноним суҳбатдош.\nСўғд вилоят ички ишлар бошқармаси масъулларининг айтишича, дастлабки тергов-суриштирув жараёнида Файзиев ҳақиқатан 1994 йил октябрида сохта Эрон паспорти билан диний ва жосуслик дарсларини олиш учун ноқонуний йўл билан Тожикистонни тарк этгани аниқланган. Етти ойлик таҳсилдан сўнг у юртига қайтган.\nСўғдлик терговчиларнинг гапига қараганда, Ғайбулло Файзиев Мастчоҳга қайтгач, икки қишлоқдошининг кўрсатмаси билан ўта оғир жиноятлар содир қилган. Айни пайтда бу шахслар шахси эълон қилинганича йўқ.\n- Уларнинг бири уюшган жиноий гуруҳ тузганликда гумонланиб, аввалроқ қўлга олинган ва узоқ муддатга озодликдан маҳрум этилган. Иккинчиси эса халқаро қидирувга берилган, - деди Сўғд вилоят Ички ишлар бошқармаси масъулларидан бири ўзаро суҳбатда.\nМаълум бўлишича, мазкур ишни Тожикистон Ҳарбий прокуратураси олиб бормоқда. Ғайбулло Файзиевга нисбатан мамлакат Жиноят кодексининг 187-моддаси 2-қисми ёки уюшган жиноий гуруҳ тузганлик бўйича айблов эълон қилинган.\nШунингдек, Сўғд вилоят ҳуқуқ-тартибот органларига кўра, Файзиев 1994 ва 1995 йилларда Хўжанд ва Чкаловскда яшаган тўрт фуқарони тўппонча билан отиб ўлдирганликда ҳам айбланмоқда.\nҒайбулло Файзиев ва унинг қидирувда бўлган яна бир шериги ҳамда уларнинг қурбонига айланган шахсларга оид тафсилотлар тергов иши якунланганидан сўнгг эълон қилиниши айтилди.\nЭрон Ислом жумҳуриятининг Қум шаҳрида диний таълим олиб қайтган тожикистонлик ва хусусан, сўғдлик ёшлар аввал ҳам “жосуслик”да гумонланиб, ҳибсга олинган эди.\nБир неча йил олдин Сўғд вилоят маҳкамаси бир нечта сўғдлик йигитни уюшган жиноий гуруҳ тузганликда айблаб, турли йилларга озодликдан маҳрум қилганди. Бироқ суд жараёнида судланувчилар ва уларнинг яқинлари бу айбловларни рад қилиб, Эронга фақат Ислом асосларини ўзлаштириш учун сафар қилганларини айтган эдилар.\nТожикистон Бош прокуратураси 2011 йил натижаларига бағишланган матбуот анжуманида ўтган йили биргина Сўғд вилоятида фаолияти таъқиқланган диний-экстримистик ташкилотларнинг 135 аъзоси ҳибсга олинганини маълум қилганди. Мазкур идора маълумотларига кўра, қўлга олинганларнинг аксарияти сўғдликлардир.


Колумбияда ичида 6 тонна кокаин бўлган сувости кемаси қўлга олинди\n14:58 / 14.04.2016\nКолумбия ҳудудий сувларида қўлга олинган сувости кемаси бортидан 5,8 тонна кокаин мусодара қилинган.\nTerra Colombia нашри хабарига кўра, гиёҳванд моддалар контрабандасига қарши махсус амалиёт республика ва АҚШ ҳарбий денгиз кучлари томонидан ўтказилган.\nСувости кемаси Эквадор чегарасидан 250 денгиз мил (463 км) узоқликда, Тинч океани ҳудудида тутиб олинган.\n2015 йилнинг июль ойида америкаликларнинг саъй-ҳаракати билан Сальвадор соҳиллари яқинида бортида 7,65 тонна кокаин олиб кетаётган кема қўлга олинган эди. Ноқонуний юк қиймати бир неча юз миллион долларга баҳоланганди. Гиёҳванд моддалар контрабандасида гумон қилинган 4 киши қўлга олинган.\nThe Independent нашрининг ёзишича, 2015 йилда Америка денгиз қўриқлаш хизмати ходимлари кокаин контрабандасига қарши 200га яқин амалиётда қатнашган. Амалиётлар давомида 96 тонна гиёҳванд модда мусодара қилинган эди.


Ноқонуний “бизнес” оқибати: Қирғизистон-Ўзбекистон чегарасида ўқ отилди - oqbura\nВоқеа бўлган жойда ҳалок бўлган икки фуқаро Қирғизистон томонга ўтказиб берилди.\nКеча, 5 апрель куни тун қоронғисида Қирғизистон-Ўзбекистон чегарасида содир бўлган ҳодиса давомида қўшни давлат чегарачилари қурол ишлатишган. Оқибатда икки Қирғизистон фуқароси ҳаёт билан видолашганлар.\nИкки давлат чегара хизмати вакиллари дарҳол учрашишган. Ўзаро битимга кўра ҳалок бўлганларнинг жасадлари Қирғизистон томонга ўтказилиб берилди. Уларнинг бири 38, иккинчиси 31 ёшда бўлган. Контрабандага алоқадор шахсларнинг қолганлари қидирилмоқда.\n24.kg маълумот агентлигининг Қирғизистон Миллий хавфсизлик давлат қўмитасига (МХДҚ) таяниб берган дастлабки маълумотига кўра, Жалолобод вилоятига қарашли Ақси туманининг Дейрес қишлоғи яқинида бир гуруҳ Қирғизистон фуқаролари отларга юкланган юкни ноқонуний тарзда чегарадан олиб ўтишга уринишган. Ўзбекистон ҳудудига 500 метрлар чамаси кириб боришганда уларни чегарачилар кўриб қолишиб, тўхташни талаб қилишган.\n“Контрабандачилар тўхташ ҳақидаги талабга бўйсунмаганлар. Фуқаро шахсларни қўлга олиш пайтида ур-сур бошланиб кетган”, – дейилади МХДҚ тарқатган хабарда.\nЎзбекистон чегарачиларининг қурол ишлатиши натижасида икки фуқаро ҳалок бўлиб, қолганлари Қирғизистон ҳудудида ғойиб бўлишган. Қўшни давлат чегарачилари берган маълумотга кўра, қирғизистонликлар умумий қиймати 20 минг АҚШ долларига тенг бўлган юкни контрабанда йўли билан чегарадан олиб ўтишга уринишган.\nМаълум бўлишича, ҳалок бўлганлар собиқ Ўзбекистон фуқаролари бўлиб, 2012 йилда Қирғизистон фуқаролигини олишган, лекин, дастлабки маълумотларга кўра, Ўзбекистон паспортини ҳам ўзларида сақлаб қолишган.\nВоқеа тафсилотлари томонлар иштирокида ўрганилмоқда.


«Батаҳқиқ, Биз Бани Одамни азизу мукаррам қилиб қўйдик ...» (Исро сураси, 70-оят мазмуни).\nАлбатта, бунда шак-шубҳа йўқ. Лекин инсонларнинг ҳаммаси ҳам бирдек мукаррамми? деган савол туғилади. Тўғри инсон сифатида, яъни бошқа ҳайвонларга нисбатан мукаррам, аммо ўзаро бир-бирларидан мукаррамликда фарқлимидирлар. Бу ҳақда эса:\n«Албатта, Аллоҳнинг ҳузурида энг ҳурматлингиз энг тақводорингиздир...»(Ҳужурот сураси, 13-оят мазмуни).\nЎз-ўзидан савол туғилади. «Тақводор» ким? Бу ҳақда эса жуда ҳам кўплаб таърифлар келтириш мумкин. Лекин биз гап чўзилиб кетишидан сақланиш учун биттагина таъриф келтириб ўтамиз:\nТолик ибн Хабиб: «Тақво Аллоҳнинг раҳматидан умидвор бўлиб, Унинг нури ила Унга тоат қилмоқ ва Аллоҳнинг азобидан қўрқиб, Унинг нури ила кайтарган ишларини тарк қилмоқдир» деган.\nЭнди асосий мавзуга ўтадиган бўлсак, аслида бу мавзуни ёритишимга сабаб бўлган омил бор. Қуйида ана шу омилни шундоқлигича келтириб ўтаман:\nСавол: Ассалому алайкум домла. Мен Россияда чўчқа фермасида ишлайман. Чўчқага қараш ҳалол пул топишми? Шунинг орқасидан тирикчилик қилишга мажбур бўлдим? Агар бу ишим харом бўлса қилмайман. Намозимни ҳам ўз вақтида ўқийман. Чўчқа маҳсулотини истеъмол қилмайман. Жавобингиз учун рахмат!\nҲа, бу масала ҳозирда хорижга иш излаб тирикчилик қилиш учун бораётган минглаб қора кўз юртдошларимизнинг олдида кўндаланг турган муаммолардан биридир. Шунинг учун ҳам айнан шу масалага ўхшаш муаммолар тўғрисида кўплаб саволлар келиб тушади. Масалан: Ҳаром ичимлик ва ҳаром озуқалар сотиладиган дўконда ишласа бўладими? Ёки худди шундай ошхонада ошпаз ёки официант бўлиб ишлаш мумкинми? Чўчқа сўйиладиган қассобхонада ишлаш мумкинми? Ғайридинларнинг ибодатхонасида фаррош бўлиб ишлаш мумкинми?\nМана азизлар қанчадан-қанча муаммолар. Албатта, ўз юртини тарк этиб, ўзга юртга юзлангандан кейин ўзига яраша ҳар хил муаммолар туғилаверади. Яна шуни айтиб ўтишимиз керакки, мазкур муаммолар иймон-эътиқодли, ахлоқ-одобли, илмли, маърифатли ва маънавиятли инсонлар учундир. Бошқалар учун эса ҳаром, гуноҳ-маъсият ва маънавиятсизлик тушунчалари мутлақо бегонадир. Булар учун яшаш ёки ишлашдан мақсад, фақатгина пул ва мол-дунё топиш, қандай йўл билан бўлишини эса аҳамияти йўқ.\nМусулмон эса ҳар қандай ишни қилишдан аввал ўзининг олдига, шу ишни қилсам динимизга ва миллийлигимизга тўғри келадими?» деган саволни қўяди. Агар ўзи мазкур саволларнинг жавобини билса яхши, агар билмаса Аллоҳга ҳамду санолар бўлсинки, аҳли илмлардан сўрайди. Келинглар мазкур муаммоларни ечимини топишга ҳаракат қилиб кўрайлик:\n«Албатта, У зот сизларга фақат ўлимтикни, қонни, чўчқанинг гўштини ва Аллоҳдан бошқага сўйилганни ҳаром қилди...». (Бақара сураси, 173-оят мазмуни).\nДемак, тўнғиз гўштининг ҳаром эканлиги қатъий далил билан собит бўлган. Бунда шак-шубҳа йўқ. Лекин уни боқиш, сотиш ва ҳоказолар ҳам ҳаромми? Ўзи ундан истеъмол қилмайди-ку деган савол туғилади. Энди тасаввур қилинг! Аллоҳ таоло азиз мукаррам қилиб, қолаверса, иймон нури ила зийнатлаб қўйган мўъмин мусулмон киши, ҳайвонларнинг энг хору зору энг жирканч ва нажаси бўлган тўнғизни боқиш, уни парвариш қилиш билан ўзини хорликка маҳкум қиладими? Ўзи емаса ҳам нажас бўлган тўнғиз гўштини ушлаш ёки уни пишириб таом тайёрлаш ҳам хорлик эмасми? Албатта, ҳар қандай виждони бор, ориятли, иффатли ва ғурурли киши бундай ишларга, яъни нафақат ўзини, балки иймони, дини ва маънавиятини оёқ-ости қилинишига рози бўлмайди. Чунки, тўнғиз нафақат бизнинг шариатимиз, балки аҳли китобларнинг шариатида ҳам харом қилинган. Қадимги Мисрда чўчқа боқувчилар ибодатхоналарга киришдан ман этилган. Чунки ўша даврларда ҳам чўчқабоқарлик касбларнинг энг пасти хору зор бўлиб, у билан фақатгина ўта қашшоқ бўлган фақирларгина шуғулланган. Уларга ҳеч ким қиз бермаган. Шунинг учун ҳам улар ўзларига ўхшаш чўчқабоқарларни қизига уйланиши мумкин бўлган. Зотан, ҳар қандай ўзини билган киши чўчқабоқар билан қуда-анда бўлишдан орланган. Кимки чўчқага тегиб кетса ёки уни ушласа, ювиниши шарт бўлган.\nАлбатта, мазкур кўрсатмалар замирида улкан ҳикматлар бор. Буни қуйидаги маълумотларни ўрганиш билан билиб оламиз:\nАбу Ҳурайрадан розияллоҳу анҳудан ривоят қилинади. Расулуллоҳ соллаллоҳу алайҳи васаллам: «Аллоҳ таоло бирор пайғамбарни юборган бўлса, албатта, барчалари қўй боққан», деганлар. (Бухорий ривояти).\nХофиз ибн Ҳажар роҳимаҳуллоҳ: «Набийлар қўй боқиш жараёнида, тарқалиб кетган қўйларни бир жойга жамлаш учун сабр ва тадбирни ўрганганлар. Бир яйловдан иккинчи яйловга олиб ўтиш ила уларни бошқариш услубини йўлга қўйганлар. Йиртқичлардан ҳимоя қилиш, ўғрилардан сақлаш билан бирга уларнинг табиатларини ўрганадилар. Қўйлар заиф ҳайвон бўлганликлари учун доимо ёрдам ва ҳимояга муҳтож эканини ҳис қиладилар. Мана шулар туфайли, Пайғамбарлар ўз умматларига сабр бардош ила муомала қилишни касб этганлар. Уларнинг табиатларини, ақл борасидаги тафовутларини ўрганади, зўравоннни эгади, заифни эса суяйди. Демак, қўй боқишда бунга ўхшаш ҳикматлар кўп. Бошқа ҳайвонларни боқишда эса бундай ҳикматларни топиш қийин», деганлар».\nوَ أَنَّ أَبَا هُرَيْرَةَ قَالَ سَمِعْتُ رَسُولَ الله صَلَّى الله عَلَيْهِ وَسَلَّمَ يَقُولُ الْفَخْرُ وَالْخُيَلاَءُ فِي الْفَدَّادِينَ أَهْلِ الْوَبَرِ وَالسَّكِينَةُ فِي أَهْلِ الْغَنَمِ\nАбу Ҳурайра розийаллоҳу анҳудан ривоят қилинади. Расулуллоҳ соллаллоҳу алайҳи васаллам: «Фахрланиш ва гердайиш туя ва отларни боқиб, овозини баландлатиб юрувчи бадавийларда, хотиржамлик эса қўй боқувчиларда», деб айтдилар (Бухорий ривояти).\n«Мирқотул мафотиҳ» китобида Қози айтадилар: «Ўзини ўзгалардан юқори олиш туя боқувчиларга, виқор эса қўй боқувчиларга хосдир», дегани ҳайвонлар билан аралашиб юриш, албатта, инсоннинг табиатига таъсир қилади деганидир. Шуниг учун ҳам суҳбатда таъсир бор дейилади».\nХофиз ибни Хажар раҳимаҳуллоҳ: «Қўй боқишда тавозуъ, қалбни хилватга одатлантириш ва қўй боқиш сиёсатидан умматнинг сиёсатига кўтарилиш бор», деганлар.\nХулоса қилиб кўрадиган бўлсак, инсоннинг табиати ва феъл-атворига ҳамда ўзини тутушига атрофдаги ҳамма нарсалар ҳам ижобий ёки салбий таъсир кўрсатиши мумкин. Албатта, бу борада инсоннинг касби алоҳида аҳамиятга эга. Буни исботини эса, юқоридаги маълумотлардан кўриб чиқдик. Демак, чўчқани боқувчи ва уни парвариш қилувчи инсон ўзи учун нималарни ва қандай разилликларни, турли-туман касалликларни, хоссатан, сон-саноқсиз маънавий иллатларни ўзига юқтириб олишин ўйлаб кўрайлик.\nИсҳоқжон домла Муҳаммаджон ўғли\nҚарз олди-бердиси жамият аъзолари ўртасидаги ўзаро..\nИнсонлар ўзларига берилган қимматли умрларини беҳу..\nВасила луғатда “у билан ўзгага яқин бўлинадиган на..\nҲақ йўлида ким санга бир ҳарф ўқитмиш ранж ила Ай..


19:37, 16.04.2020 // 94597\nСурхондарёда даволанаётган коронавирусга чалинган беморлар ҳақида маълумот берилди\nСурхондарё вилоятида 23 нафар фуқаронинг коронавирус инфекцияси билан касаллангани аниқланган. Бу ҳақда ЎзА хабар берди.\nСурхондарё вилояти соғлиқни сақлаш бошқармаси бошлиғи Бобохон Шукуровнинг маълум қилишича, вилоятда қайд этилган 23 нафар беморнинг 20 нафари 28 март куни Москва шаҳридан чартер рейс билан Термизга олиб келинган фуқаролар ҳисобланади. Мазкур рейс йўловчилари Ангор туманида карантинга олинган эди. Аниқланган 23 нафар беморнинг 3 нафари эса мамлакатлараро қатнайдиган юк машиналари ҳайдовчилари ҳисобланади.\nКасаллик аниқланганлар Қорақалпоғистон Республикаси, Тошкент шаҳри ва вилояти, Сирдарё, Самарқанд, Жиззах, Бухоро, Андижон, Қашқадарё, Фарғона, Наманган вилоятларида яшовчи фуқаролар саналади. Шунингдек, беморлар орасида беш нафар сурхондарёлик ҳам бор.\nАйни пайтда барча беморлар Термиз шаҳридаги вилоят юқумли касалликлар шифохонасида тегишли муолажаларни олмоқда. Даволаш ишлари белгиланган стандартлар ва видеоконсилиумлар асосида малакали шифокорлар томонидан олиб борилмоқда. Уч нафар беморнинг аҳволи ўртача оғирликда. Қолганларининг аҳволи нисбатан қониқарли.\nЎзбекистонда карантин жорий этилганидан буён Сурхондарё вилоятида 15 768 нафар фуқаро стационар ва уй шароитида кузатувга олинган. Ҳозиргача уларнинг 9839 нафарида касаллик аломатлари аниқланмагани сабабли карантиндан чиқарилди. Шу кунларда 5119 нафар фуқаро ўз уйида, 810 нафар фуқаро стационар тартибда карантин муддатини ўтамоқда.\nМавзуга доир: Ўзбекистонда неча киши карантин қоидаларини бузгани учун жавобгарликка тортилгани маълум қилинди\nЎзбекистонда 16 апрель соат 10:00 ҳолатига кўра, коронавирус инфекциясини юқтириб олганлар сони 1349 нафарга етди. Мамлакатда ўтган бир ой давомида коронавирусга чалинган беморларнинг тўрт нафари вафот этди, коронавирусдан тузлаганлар сони 129 кишини ташкил этмоқда. Бундан ташқари, хорижда камида 23 ўзбекистонликда коронавирус аниқланган, уларнинг уч нафари вафот этган.\n13:50 Кеча // 93680\n21:17, 15.01.2022 // 87730\n22:10, 15.01.2022 // 76115\n19:35 Кеча // 72849\n14:09 Кеча // 67517


Тушда дастурхон курса нимани англатади туш табири\nVatanda.Com » Туш табири » Тушда дастурхон курса нимани англатади\nТушда дастурхон курса нимани англатади\nТушдабуғдойўсимлигини кўрган киши инсонларўртасида обрў-эътиборга эга бўлади. Пишган бошоқларни кўриш ва ўриш бой-бадавлат бўлишга ишорадир. Қўлида буғдой кўрган киши бой бўлади. Фарзандли бўлиши ҳақида таъбирлар ҳам бор. Тушда буғдой сотиб олиш қийинчиликка ишорадир. Буғдой еганини кўрган кишининг қўлига катта бойликтуша-ди. Тушида ун кўрган ҳалол ризққа эга бўлади. Арпа кўрган киши касалликка учрайди ёки бирор киши билан муштлашади. Гуруч кўрган киши бойийди. Тариқ кўрган кишининг қўлига пул тушади. Пишган нон кўрган киши қийналмай пул топади. Нўхат, ясмиқ, ловия кўриш қийинчилик, хафагарчиликка ишорадир. Бирор киши йўл устида буғдой кўрса, ўша йил мўл-кўлчилик бўлади. Қоп ичида кўрилса, буғдойга ўт кетса, ўша жой аҳолиси бирор масалада айбланади. Буғдой сотиш ёки сотиб олиш фалокат дарагидир. Пиширилган буғдойни кўриш очарчиликка йўйилади.\nБЎЙГА ЙEТГАН ҚИЗ\nТушда бўйга етган қизни кўриш ёш аёлга ишорадир. Та-нимаган қиз билан гаплашган, кулишган, севишган киши эҳтилом бўлмаслик шарти билан бу дунё неъматларига ғарқ бўлади. Ёш қизнинг ўпганини кўрган киши дунёга ортиқча меҳр қўяди. Бирор қиз томонидан ўпилганини кўрган кишига дунё марҳамат кўрсатади у истаган нарса-сига эришади. Нотаниш қиз илтифот кўрсатганида эъти-борсиз бўлган киши фурсатини бой беради. Гўзал қиз дунё молидир. Ҳалол даромад, бахт деб таъбирловчилар бор.


«ДУНЁ ИМОРАТЛАРИ ИЧИДА ЭНГ УЛУҒИ МАКТАБДИР» - Ўзбекистон овози газетаси\nЁки бир мактабнинг икки ўқувчиси хорижий давлатларнинг 30 дан ортиқ олий ўқув юртига имтиҳонлардан муваффақиятли ўтгани ҳақида\nУлуғ аллома, жадид бобомиз Маҳмудхўжа Беҳбудий томонидан айтилган юқоридаги сўзлар ҳамма замонда ҳам долзарблигини йўқотмаган. Ҳақиқатан ҳам мактабни ўзгартирмасдан туриб одамни, жамиятни ўзгартириб бўлмайди. Таълим-тарбиянинг асоси – бу мактаб, мактабни мактаб қиладиган куч эса ўқитувчилардир.\nПрезидентимизнинг “Ҳурматли муаллимларимиз, жонкуяр мактаб директорларини, соҳа фахрийларини эл-юртимизнинг таянчи ва суянчи деб биламиз. Мактаблар тизимини ривожлантириш учун бундан буён ҳам маблағни, имкониятни асло аямаймиз. Келажак авлодимиз тақдири, бутун миллатимиз тақдири муҳтарам муаллимларга боғлиқ“, – деб бежиз айтмаган эди. Бугунги кунда кўплаб таълим муассасаларида фидойи устозлардан таълим олган ўқувчилар жаҳоннинг иқтидорли ёшлари билан тенглашиш учун майдонга чиқмоқдалар.\nАна шундай иқтидорли ёшлар Юнусобод туман, 250-мактаб битирувчилари орасида ҳам борлиги устозларни қувонтиради. 2019-2020-ўқув йили битирувчиларидан бўлган Гулируҳбону Шокирова ва Абдулборис Миркомиловлар эришган ютуқларни Республикамиз ёшларига намуна сифатида кўрсатиш мумкин.\nУлар жорий ўқув йилида белгиланган қоидага мувофиқ дунёнинг бир қанча энг нуфузли университетларига ҳужжат топшириб, талабалик бахтига муяссар бўлишди. Гулируҳбону Шокирова бирваракай 33 та университетга талабаликка қабул қилингани, Абдулборис Миркомилов биратўла 35 та университет синовларидан муваффақиятли ўтгани тўғрисида хушхабар олдилар.\nАбдулборис ва унинг синфдоши Гулируҳбонуни талабаликка қабул қилган олийгоҳлар: Америка Қўшма Штатларида жойлашган АРCАДИА, АЛВЕРНИА, АНДЕРСОН, БРАДФОРД, CАПИТАЛ, БАРРЙ университетлари, Манчестерда жойлашган МАНЧЕСТЕР университети, Польшадаги ВИСТУЛА университети, Буюк Британияда жойлашган АСТОН университети, Канададаги CАНАДА WЕСТ университети, Лондондаги РОЕҲАМПОН университети Тошкент шаҳрида жойлашган Халқаро WЕБСТЕР университети, Халқаро ШАРДА университети, Халқаро ТЕАМ университети, АМИТЙ Халқаро университети, ЁЖУ Халқаро университети, WЕСТМИНСТЕР халқаро университети, ИНҲА халқаро университети, БРИТАНИЯ МЕНЕЖМЕНТИ халқаро университети, Сингапур менежментини ривожлантириш университети, яна ТУРИН университетининг Тошкентдаги филиали ҳамда Малайзия университети.\nГулируҳбону Шокирова она тили ва адабиёт фанларидан ўтказиб келинадиган Билимлар беллашуви ҳамда Фан олимпиадаларининг туман ва шаҳар, Республика босқичида ҳам муносиб ўринларни қўлга киритган. У мактабни “Олтин медаль” билан тамомлаган илк қалдирғочларидан ҳисобланади.\nАбдулборис Миркомилов математика фанидан ўтказиб келинган Билимлар беллашуви ҳамда Фан олимпиадаларининг туман ва шаҳар босқичларида фахрли ўринларни эгаллаш билан бирга математика фани бўйича Халқаро олимпиаданинг Қорақалпоғистон Республикасида ўтказилган саралаш босқичида ҳам фаол иштирок этиб келган.\nҲар иккала ўқувчи хорижий тилларга бўлган қизиқиши туфайли Халқаро инглиз тилини ўлчаш тизими бўйича имтиҳон топшириб, Гулируҳбону Шокирова 7 балл, Абдулборис Миркомилов 5,5 балл тўплади. Энди қайси олий ўқув юртни танлаш улар ихтиёрида. Уларга орзулари йўлида омад тилаймиз.\nЮнусобод туманидаги 250-умумий ўрта таълим мактаб ўқитувчиси.


Молдовада агросаноат соҳасидаги стартап-лойиҳалар давлат субсидиясини олиши мумкин • EastFruit\nБош саҳифа › Янгиликлар › Молдовада агросаноат соҳасидаги стартап-лойиҳалар давлат субсидиясини олиши мумкин\nМолдовада агросаноат соҳасидаги стартап-лойиҳалар давлат субсидиясини олиши мумкин\nМуаллиф: EastFruit 29 Май 21 31 Май 21 01\nМолдова қишлоқ хўжалиги интервенциялари ва тўловлари агентлиги (AIPA) 18-июнга қадар агросаноат соҳасидаги стартап-лойиҳаларга субсидиялар олиш учун олдиндан мурожаат қилиш мумкинлигини эслатди, дея хабар бермоқда МОЛДПРЕС.\nМаълум бўлишича, авансли субсидиялар фақат қишлоқ хўжалиги соҳасида иқтисодий фаолиятни илк бор амалга оширадиган агросаноат ишлаб чиқарувчиларининг инвестиция лойиҳалари асосида берилади.\n«Грант олиш учун аризаларни қишлоқ хўжалиги соҳасида бизнес бошлаш ниятидаги ёшлар, фермер-аёллар ва ватанига қайтиб келган мигрантлар топширишлари мумкин. Ариза берувчиларнинг лойиҳалари тегишли устувор йўналишлар бўйича Қишлоқ хўжалиги, минтақа ва атроф-муҳитни ривожлантириш вазирлиги томонидан қўллаб-қувватланади. Ушбу устувор йўналишлар – чорвачилик фермаларини жиҳозлаш ва технологик янгилашга сармояларни рағбатлантириш; наслли ҳайвонлар сотиб олиш ва уларнинг генофондини сақлашга инвестицияларни рағбатлантириш; ўрим-йиғимдан кейинги ва қайта ишлаш инфратузилмасини ривожлантиришга инвестицияларни рағбатлантириш ва бошқалардир» – дея тушунтириш берилди AIPA томонидан.\nAризалар AIPA регламент тартиб-қоидаларига биноан кўриб чиқилади. Мувофиқлик мезонларига жавоб берадиган инвестиция лойиҳаларини якуний баҳолаш ҳамда танлаш жараёнини Баҳолаш ва танлов қўмитаси амалга оширади.\nШунингдек ўқинг: Молдовада гилос ҳосили бу йил ҳам ўтган йилги паст даражада қолиши мумкин\nДавлат кўмаги лойиҳа қийматининг 65 фоизини ташкил этмоқда ва бу кўрсаткич 1 миллион лейдан ошмайди. Тўловлар икки қисмда амалга оширилади: биринчиси – бенефициар томонидан тегишли харажатлар миқдорининг 35%и миқдорида қўшма молиялаштириш тўғрисидаги гувоҳнома тақдим этилиши шарти билан тўланадиган грант миқдорининг 75%и ; иккинчиси – инвестиция объекти фойдаланишга топширилгандан кейинги тўлов талаби ва инвестиция киритиладиган соҳага кўра тасдиқловчи ҳужжатларни тақдим этиш асосида бериладиган субсидия миқдорининг 25%идир.\n21 Сен 21 21 Сен 21 0287\n19 Сен 21 19 Сен 21 0165\n19 Сен 21 19 Сен 21 0104


Сўнгги янгиланиш: 24 Ноябр, 2007 - Published 13:33 GMT\nМарказий Осиё бўйича сиёсатшунос билан мулоқот\nШирин Акинернинг ўйлашича, Андижон воқеалари бобида Ўзбекистон ҳукумати дунё матбуотида нотўғри тасвирланмоқда\nЛондондаги SOAS, яъни Африка ва Шарқшунослик тадқиқотлари институти профессори Ширин Акинер Марказий Осиё бўйича Британиядаги кам сонли таҳлилчилардан.\nПрофесссор Акинер Марказий Осиё, хусусан, Ўзбекистон ва Қозоғистоннинг СССРдан олдинги аҳволи, шўролар давридаги ҳамда мустақиллик йилларидаги ҳолатига оид қатор мақола ва рисолалар муаллифи\nАммо Ширин Акинернинг 2005 йил май ойидаги Андижон хунрезлигига оид қарашлари Ўзбекистон бўйича иш олиб борадиган инсон ҳуқуқлари фаоллари, мустақил журналистлар ва, умуман, Андижондаги намойишчиларга қарши Ўзбекистон ҳукумати қирғин амалига қўл урган, деб ҳисобловчилар орасида кучли норозилик уйғотган.\nХалқаро доирада Андижон хунрезлиги мустақил текширилиши зарур, деган чақириқлар янграркан, Британиядаги телеканаллардан бирига бу борада интервью берган Ширин Акинер:"Ўзбекистонда иш олиб бораётган ҳукумат бор ва бу ҳукуматнинг ўзи ҳам текширув олиб боришга қодир" - деб айтганди.\nАндижон воқеалари ортидан у ерга бориб, нима содир бўлганини ўрганиш учун Ўзбекистон ҳукуматидан рухсат олган ўта кам сонли хорижликлардан бўлган Акинер-хоним Андижонда қуролли исён бўлган ва қурбонлар сони ҳам айтилаётганидан анча кам, дея хулоса қилган.\nЎзбекистон ҳукумати Андижонда аксар террорчилардан иборат 187 киши ҳалок этилганини айтади.\nШоҳидлар ва журналистлар эса аёллар ҳамда болалар дохил мингга яқин қуролсиз намойишчи Ўзбекистон ҳукумати отган ўқларга учиб, қурбон бўлган, деб биладилар.\nАммо Андижонда бўлиб қайтган Ширин Акинер ўз ТВ-суҳбатида: "Андижон воқеалари борасида Ўзбекистон ҳукумати дунё матбуотида нотўғри тасвирланмоқда" - деб таъкидлаганди.\nҚуйида олиманинг радиотингловчиларимиз ва вебсаҳифамиз ўқувчилари саволларига жавоблари билан танишинг.\nЎзбекистондан Анвар Турдиев 1989 йили Лондонда ўзбекистонлик рассомлар кўргазмасини ташкил этганингизни эслайди ва ўзбек мусаввирлари ҳақидаги фикрингизни билишни истайди.\nШирин Акинер: Менимча, ўзбек рассомлари ижоди жуда қизиқарли. Баъзиларини эса мутлақ аъло, деса бўлади. Мен бир неча йиллар илгари уларнинг ишларини Лондонга олиб келганимдан фахрланаман. Бугунга келиб қатор ўзбек рассомлари Британиядаги галереялар билан мулоқот қилишаётгани эса мени янада хурсанд қилади. Айримларининг асарлари яхши сотилмоқда. Мен қачон Ўзбекистонга борсам галереяларга, рассомлар устахоналарига кириб тураман. Уларнинг ишларига қараб, жамиятда кечаётган воқеликлар ва ўзгаришларни тушунишга интиламан.\nКўплаб келаётган саволлар Андижон воқеаларига боғлиқ. Ҳиндистондан мактуб йўллаган талабага кўра, аксар шоҳидлар Андижонда ҳукумат қўшинлари биринчи бўлиб ўт очишганини айтишмоқда. Саволдан у ерда қирғин бўлмаганини нималарга асосланиб айтаяпсиз, деган маънони уқиш мумкин.\nШирин Акинер: Биз аввало қирғин сўзининг маъносига қарасак. Менинг тушунишимча, бу - қуролли гуруҳдан иборат шахслар ҳимоясиз одамларга ўлдириш мақсадида ҳужум қилиши. Андижонда нима бўлгани борасида тўлиқ манзарани билмаймиз. Аммо айрим тафсилотлар аниқлашмоқда. Аввало, шаксиз, у ерда қуроллилар муҳим ҳукумат биносига ҳужум қилишган ва одамларни гаровга олишади. Майдондаги давлат иншоотига ўт қўйилади. Кун бўйи музокаралар кечади. Тушдан кейин, кечгача давом этган отишмаларда кўплаб одамлар ҳалок бўлади. Булар орасида ҳукумат ходимлари, исёнкорлар ва маҳаллий одамлар ҳам бор эди. Мениинг тушунишимча, бу ерда мутлақ ҳимоясиз одамлар тўпланган майдонда ҳукумат қўшинлари огоҳлантирмасдан ўт очишни бошламаганлар. Назаримда, у ерда жуда кенг қамровли бир вазият юзага келган ва мен буни асло қирғин, деб атамаган бўлурдим.\nТошкентдан савол йўллаганини билдирган Фарҳод исмли тингловчимизга кўра, сизнинг Андижон воқеалари борасидаги фикрларингиз дунё матбуотида айтилган хабарларга зид тушади. У балки бутун дунё матбуоти ёлғон гапираётган бўлиши мумкинми, деган маънода савол қўйган.\nШирин Акинер: Ҳозир калламга Бернард Шоунинг бир фикри келди. Донишманд:"Кўпчилик доимо нотўғри бўлади, озчилик эса фақат баъзи-баъзида" - деб айтганди. Бу жуда жиддий савол. Агар 30-40 йил олдинги матбуот хабарларига назар ташласак, у ёки бу воқеалар хусусидаги хабарларнни қанчалик нотўғри ва бир тарафлама тасвирланганидан ҳайратга тушамиз. Бу табиий. Чунки вақт ўтиши билан кўп нарса ойдинлашади. Ҳиссиётлар тинганидан кейин айни воқеларни ўрганиш ва уларга қараш ҳам ҳиссиётлардан ҳоли бўлади. Андижон воқеалари борасидаги фикрлар ҳам бир қадар ўзгармоқда. Бошида қандайдир оқ от минган чавандоз одамларни бошқаргани ва ёки 10 мингга яқин одам ўлдирилгани ҳақида гаплар ўртага чиққанди. Мана ҳозир бу гаплар тумандек тарқади. Мен нима бўлганини кўрмаганман ва ўз ҳисобтим воқеаларни бутунлай кўрсатиб бера олади, дея олмайман. Лекин вақт ўтиши билан менинг фикрларим ҳам ўз ўрнини топади. Андижон воқеалари ўта мураккаб ва уни бир ёқлама талқин этиб бўлмайди. Менимча, аниқ нима бўлганини билишгача ҳали анча вақт ўтса керак.\nБир неча ўқувчиларимиз эса Андижон воқеалари борасида матбуотдаги фикрларингиз сизга қандай манфаат келтирганини билишни истайдилар.\nШирин Акинер: Бу саволдан хурсандман. Мен мутлақо манфаат топганим йўқ. Аксинча, матбуотда, интернет орқали ва ҳатто ишхонамда ҳам ҳурматсизларча муносабатга дучор бўлдим. Ҳатто инсон ҳуқуқлари фаоллари тарафидан ҳам... Менинг хулосам шу бўлдики, инсон ҳуқуқларининг мазкур "қаҳрамонлари" сизнинг сўз эркинлиги ҳуқуқингизни тан олишади, аммо бу учун сиз уларнинг фикрларига қарши чиқмаслигингиз керак экан. Мен бир маънода манфаат кўрдим.Бу ҳам бўлса, қандай жамиятда бўлмасин, барибир, мустақил фикрингни айтиш, илгари суриш осон эмас экан.\nҚатор ўқувчиларимиз эса сизнинг Ўзбекистонда ҳамон хуш қаршиланаётганингизни қайд этишади ва умуман олганда, бу мамлакатдаги тузумни диктатура, дейдиган, давлат раҳбарини диктатор, дейдиган фикрларга қўшиласизми, деб сўрашади.\nШирин Акинер: Мен диктатор сўзи нимани англатишини билмайман. Бу шунчаки қўлланавергани боис ҳам аслий маъносини бир қадар йўқотгандек... Агар бу савол Ўзбекистонда бир шахс атрофида марказлашган авторитар ҳукумат бор, деган маънода бўлса, айни фикрга қўшиламан. Аммо бутун Марказий Осиёдаги мавжуд бу каби тузумларни яхши ёки ёмон, деб таърифлаш менинг ишим эмас. Мен тадиқиқотчи сифатида айни минтақада нималар содир бўлган ва ёки бўлаётир ҳамда нега содир бўлаётир, деган саволларга жавоб топишни истайман, холос.\nАҚШдан хат йўллаган Малик исмли ўқувчимиз эса Ўзбекистон конституцияси бўйича президент икки муҳлатга сайланиши мумкин. Лекин Ислом Каримовнинг учинчи муҳлат учун президентликка ўз номзодини қўйганини қандай изоҳлайсиз, дея савол беради.\nШирин Акинер: Тушунишимча, Марказий Осиё давлатларида ҳар сафар янги конституция қабул қилинганида, президентнинг муҳлати ҳам янги Бош қонун қабул қилинган пайтдан бошлаб ҳисобланади. Агар шу мантиқдан келиб чиқсак, Президент Каримов сайловда яна номзодини қўйишга ҳақли бўлиб чиқади. Аммо мен қонуншунос таҳлилчи эмасман ва бу учун Ўзбекистондаги конституция бўйича мутахассисларнинг қарорларига қараш керак.\nПекиндан мактуб йўллаган Файзулла исмли тингловчимиз эса сиздек олимлар Ўзбекистон ҳукуматининг Андижон воқеалардаги амалларини ёқлагандан кўра, бу ҳукуматга баъзи ислоҳотларни амалга оширишни маслаҳат берсангиз, фойдалироқ бўлмасмиди, дея сўраган.\nШирин Акинер: Ҳукуматга маслаҳат берадиганлар кўп. Аммо дунёга қарасам, мукаммал жамиятнинг ўзини кўрмаяпман. Ҳатто Ғарбнинг ривожланган давлатларида ҳам. Шу боис ҳам Ўзбекистон тараққиёти борасида бир андазани рўкач қилиб келтира олмайман. Мен Ўзбекистонда қандай ислоҳотлар ишлашини буюра олмайман. Қандай ислоҳотларни амалга ошириш бу энди Ўзбекистон ҳукумати ва халқининг қарорига боғлиқ.\nАнвар исмли тингловчимиз эса Лондон метросида террорчи, деган хато фикр билан полиция отиб ўлдириб қўйган бразилиялик Чарльз Де Менезес воқеасини мисол қилиб келтирганингизни эслатиб, ўшанда бу ҳолатни муқояса этган ҳолда, мана Британия марҳум Де Менезеснинг ўлдирилиши юзасидан ташқи текширув ўтказмаган, нега энди Ўзбекистон Андижон воқеаларини ташқаридан келиб текширишларига йўл очиши керак, деб айтганингизни хотирлайди. Ва мана энди Британия текшируви ўз полициясини айбдор, дея топди. Балки энди Андижон воқеаларини ҳам мустақил текшириш керак, деган фикрга келгандирсиз қабилида сўрайди.\nШирин Акинер: Бразиялик бегуноҳ инсонни отиб ўлдириб қўйиш борасида Британиядаги давлат тизимининг бир шоҳобчаси унинг бошқа бири тизими устидан текширув ўтказди. Ўзбекистонда ҳам худди шундай бўлди. Мен ўша суҳбатимда хориждан келиб текширув ўтказишни назарда тутганман. Ўшанда Бразилия бу борада текширув ўтказишни истаган, аммо Британия рози бўлмаганди. Дейлик, Шимолий Ирландияда 1972 йили содир этилган "Қонли якшанба" қирғинига қарасак, ҳукумат икки текширув бошлади ва биттаси ҳамон давом этмоқда. Кўпчилик натижаларни ҳанўз рад этади. Фаластиннинг Женин шаҳарчасида кечган қирғин борасида ҳам шу гапни айтиш мумкин.\nҚирғизистондан Норман исмли тингловчимиз ҳам Андижон воқеалари бўйича мустақил халқаро текширув мавзусини кўтаради ва Иккинчи Жаҳон урушида одамларни қирғин қилган нацистлар Олмонияси ўзини ўзи маҳкамага тортмаган, балки халқаро хамжамият уларни жазолаганди. Нега энди намойишчиларга ўт очган Ўзбекистон ўзини ўзи текшириши керак экан. Газ камераларида одам ўлдириш билан автоматлардан ўт очиб одамларни ўлдириш орасида фарқ нима, деб сўраган.\nШирин Акинер: Ҳар қандай бевақт ўлим фожеадир. Андижон ҳам фожеий воқеа бўлди. Аммо Андижон воқеасини ва ёки умуман, Ўзбекистонда сўнгги 17 йил ичкарисида кечаётган воқеаларни нацистлар Олмонияси билан қиёслаш бутунлай нотўғри ва ўринсиздир. Мен бу саволдан ҳайратга тушдим. Олмонияда йиллар давомида кенг миқёсда, мунтазам қатлиом ўтказиб келинганди. Президент Каримов ҳукумати қанчалик танқид қилинмасин, барибир, нацистлар Олмониясига таққослаш учун қилча бўлса ҳам асос, йўқ деб биламан.\nДаниядан Абдулло Ўзтурк эса Андижон воқеалари масаласида Ўзбекистон ҳукуматини ҳимоя қилишингизнинг сабаби нима, деб савол сўрайди.\nШирин Акинер: Мен Ўзбек ҳукуматини ҳимоя ҳам, танқид ҳам қилмайман. Мен "Андижондаги зўравонлик" номли ҳисобот чиқардим. Ундаги хулосаларим эса ҳимоя қилиш эмас, балки нима содир бўлганини аниқлашга ҳаракат қилганимга асосланган.\nҚозоғистондан Тоҳир Саидов сиз ҳақингизда кўпроқ билмоқчи.\nШирин Акинер: Мен аслида Ҳиндистондаги мусулмон оиладанман. Шу боисми, мен воқеаларга нафақат ғарб, балки шарқ нуқтаи назаридан ҳам қарайман. Айни пайтда тарихий воқеликка ҳам эътибор бераман. Хусусан, Британиянинг Африка ва Осиёдаги собиқ мустамлакаларида нима бўлганини ўрганаман. Марказий Осиё бўйича тадқиқотларим шуни кўрсатмоқдаки, мен ўрганган бошқа ҳудудлар билан солиштирганда, сизнинг минтақангиз кейинги йиллари ижобий натижаларга эришмоқда. Марказий Осиё мен учун кўнгилга яқин минтақадир. Мен ҳали Совет даврида Марказий Осиёга борганман ва Орол денгизини кўришга интилганимда, Мўйноқда ҳибсга олинганман. Аммо Совет Иттифоқи қулаётган ўша пайтлари мени чиқариб юборишганди.\nШвециядан Юсуф Расулов бир неча савол сўрайди. У, аввало, Андижонда қурбон бўлганлар сонини хато қилиб қўймаслик учун қандай ҳисоблаганингизни билиш истагида.\nШирин Акинер: Агар менинг ҳисоботимни ўқисангиз, 19-23 саҳифаларда мен қандай қилиб ҳисоблаганимни айтганман. Шу қаторда, буларнинг барчасини қатъий далил, деб бўлмайди, деганман. Хуллас, мен турли рақамларни текшириб, қандай қилиб бу рақамларга келганимни айтганман. Аммо бирон рақам устида узил-кесил тўхтаганим йўқ. Бунинг устига, мен берган рақамлар асло менинг рақамларим эмас.\nЮсуф Расуловнинг яна бир саволи эса сизнинг телесуҳбатингизда айтган "Ўзбек ҳукумати матбуотда нотўғри тасвирланмоқда", деган фикрингиздан келиб чиқади. У Ўзбек ҳукуматини, сизнингча, демократик ва инсон ҳуқуқларини ҳурмат қиладиган, деб тасвирлаш зарурмиди, деб сўраган.\nШирин Акинер: Йўқ. Менимча, анчайин мувозанатли хабарлар тарқатилиши керак эди. Масалан, Андижон воқеаси ортидан Президент Каримов узун баёнот билан чиқди. Аммо мен буни бирон ғарб матбуот воситасида учратмадим. Менимча, уларнинг фикрига ҳам қулоқ солиш керак эди. Ўзбекистон ҳукуматини кўп танқид қиламиз, аммо улар бу амалга нега қўл уришгани борасидаги фикрларини эса эшитишни истамаймиз. Мен ҳеч кимга адвокатлик қилмадим, балки барчани тинглайлик, деб айтдим, холос.\nОлмониядан Зулхумор Бердиева эса бошқа ғарблик туркшунослардан фарқли тарзда сиз нега ўз илмингизни сиёсий йўлда ишлатаётганингиз сабабини билишни истайди.\nШирин Акинер: Менинг ишим аслида бошқаларникидан фарқли тарзда сиёсатдан узоқ. Мен ҳеч кимга маслаҳат бермайман. Лекин менинг кўп ишларим бошқалар тарафидан сиёсий мақсадларда ишлатилмоқда. Масалан, Андижонга оид ҳисоботимни дунёга ошкор қилмоқчи эмасдим. Аммо кимдир уни интернетга чиқариб юборган. Мен сиёсат қилмайман, лекин кимдир ундан сиёсий мақсадларда фойдаланса, бу энди уларга ҳавола.\nАнвар исмли ўқувчимиз эса, умуман олганда, Ўзбекистон ҳукумати ва Президент Каримов сиёсатини қўллайсизми, деб сўраган.\nШирин Акинер: Мен танқид ҳам, ҳимоя ҳам қилмайман. Бу менинг ишим эмас. Ўзбекистон қийин шароитларда оёқда собит туришга интилмоқда. Кўп минтақаларда инсон ва бангивор моддалар савдолари, қуролли низолар ва диний экстремизмни кўриш мумкин. Мен шу боис бу ҳукуматларга маслаҳатчи қилиб қўймагани учун ҳам, Худога шукур қиламан. Мен фақат кузатаман ва улар нималарга эришмоқчилар, деган масалаларни ўрганишга интиламан.\nИсмоил Дадажонов саволларингизга жавоб берди


Ўзбек пахтаси яна бир қора рўйхатда\n09 декабр 2021, Тошкент вақти: 00:50\nХалқаро майдонда кучайиб бораëтган босимларга қарамай¸ айни шу кунларда Ўзбекистон пахтазорларида яна болалар теримга олиб чиқилмоқда.\nХалқаро майдонда болалар меҳнати эвазига етиштирилаëтган ўзбек пахтасини бойкот қилиш ҳаракати куч йиғаëтган айни маҳалда¸ АҚШ Меҳнат вазирлиги ҳам ўзбек пахтасини мажбурий болалар меҳнати эвазига ҳозирланаëтган маҳсулотлар рўйхатига қўшди.\nБўҳронларни ўрганиш халқаро гуруҳи вакили Андрю Штролайн АҚШ Меҳнат вазирлигининг Ўзбекистон пахтаси ортидаги болалар меҳнатидан огоҳлантирувчи бу ҳаракатини "мантиқли" деб атайди.\n- Менимча, масалага фактлар билан бундай ёндошишдан бошқа имкон қолмаган. Чунки Ўзбекистонда пахтанинг болаларни мажбурий меҳнатга жалб этиш орқали етиштирилаётганига ҳеч ким шубҳа қилмайди. Шу боис ўзбек пахтасига халқаро миқёсда бойкот кучайиб бормоқда. АҚШ Меҳнат вазирлиги ҳам бу борада мумкин бўлган мантиқли қарор қабул қилди, дейди ғарблик таҳлилчи.\nАҚШ Меҳнат вазирлигининг мажбурий ёки болалар меҳнати эвазига тайёрланган маҳсулотлар рўйхатига Ўзбекистон пахтасини ҳам қўшганини қатор ташкилотлар¸ хусусан Америка ўқитувчилар федерацияси, Калвет Инвестмент ва Халқаро Меҳнат ҳуқуқлари форуми ташкилотлари қўллаб-қувватлаган.\n- Ўзбекистон пахта далаларида болаларнинг мажбурий меҳнатга жалб этилаëтгани дунёдаги иттифоқлар ва ўқитувчиларнинг жиддий хавотирига сабаб бўлмоқда. Ўқувчи ва ўқитувчилар меҳнат қилиши учун энг яхши жой мактаблардир. АҚШ Меҳнат вазирлигининг ўз рўйхатига Ўзбекистон пахтасини ҳам киритгани болалар ҳуқуқлари бузилишини тўхтатиш масаласига халқаро ҳамжамият эътиборини қаратишда ёрдам беради¸ деб ўйлаймиз, дейди Америка ўқитувчилар федерациясининг Халқаро алоқалар департаменти вакили Патриция Кийфер.\nҚароргоҳи Британияда жойлашган “Табиат ва адолат” жамғармаси Ўзбекистонда пахта етиштиришда болалар меҳнатидан фойдаланишни таъқиқлаш учун йиллардан бери халқаро миқёсда кампания олиб бормоқда. Бу уринишлар самара бермоқда -сўнгги бир ярим йил давомида “Wal-Mart”, “H&M”, “Marks & Spencer”, “TESCO” каби кийим-кечак савдоси билан шуғуланувчи дунёнинг йирик ширкатлари болалар меҳнати эвазига етиштирилган ўзбек пахтасидан тайёрланган маҳсулотларга бойкот эълон қилган.\nАндрю Штролайн¸ АҚШ Меҳнат вазирлиги 10 сентябр куни қабул қилган қарор мажбурий болалар меҳнати эвазига тайёрланган Ўзбекистон пахтасига бойкот эълон қилишга қаратилган халқаро кампания аҳамиятини оширади¸ деган фикрда.\n- Шубҳасиз, бу ўзбек пахтасига қарши бошланган халқаро бойкот аҳамиятини оширади. Бойкотдан кўзланган мақсад Ўзбекистондаги режим ва унга яқин доираларнинг болалар меҳнати эвазига етиштирилган пахтадан кўраётдан даромадини камайтиришдан иборат. Бу болалар меҳнатидан фойдаланиш борасида вазиятни ўзгартириш учун режимга босимни кучайтириш йўлларидан биридир, дейди Бўҳронларни ўрганиш халқаро гуруҳи вакили.\nДунё бўйича меҳнаткашларга адолатли ва инсоний муносабатда бўлишни мақсад қилган Халқаро меҳнат ҳуқуқлари форум йил бошида эълон қилган ҳисоботида Ўзбекистон ҳукумати 2008 йил сентябрида болалар меҳнатидан фойдаланишни таъқиқлаш ҳақида қарор қабул қилганига қарамай, ўтган йил пахта мавсумида Ўзбекистондаги 12 вилоятнинг тўққизтасида болалар меҳнатидан фойдаланилганини қайд этган.\n“Табиат ва адолат” жамғармаси раҳбари Жулиет Уильямс¸ Ўзбекистон ҳукумати болалар меҳнатидан фойдаланишни таъқиқлаш борасида чоралар кўрилаётганини айтганига қарамай, амалда жиддий ўзгариш бўлмади¸ деган фикрда.\nУильямсга кўра, Ўзбекистонда болалар меҳнатидан фойдаланишга чек қўйиш учун пахтачилик соҳасини либераллаштириш ва уни тўлиқ механизациялаш лозим.\n- Менимча, Ўзбекистон ҳукумати яқин йилларда пахта секторини либераллаштириб¸ етиштирилган пахтани териб олишда деҳқон ва фермерларни манфаатдор қилмагунча, пахта теришни механизациялаштириш учун тезда маблағ ётқизмагунча пахта теримига катталар ва болаларни мажбурий жалб қилиш давом этади, дейди “Табиат ва адолат” жамғармаси раҳбари Уильямс хоним.